"Haurrek pazientzia handia izan dute aurten izurriarekin" - Diario de Noticias de Alava\nGaspar Errege Magoa\nGaspar Erregeak adierazi duenez, bere ilusioa haurrak laster besarkatzea da eta koronabirusaren izurria lehenbailehen bukatzea normaltasunera itzultzeko\neunate f. domínguez 05.01.2021 | 00:10\nOrdu gutxi barru Meltxor, Gaspar eta Baltasarrek Gasteizko eta Arabako haurrek hainbeste merezi dituzten opariak ekarriko dituzte. Atzo iritsi ziren, halaber, Mendizorrotzako kiroldegira, haurren gutun guztiak jasotzeko prest, eta gaur ere itzuliko dira. Gasparrek bere desioei buruz hitz egin du DIARIO DE NOTICIAS DE ALAVA egunkari honetan, eta kontatzen du munduan gehien nahi duena koronabirusarekin bukatzea dela, datorren urtean Errege Magoek haur guztiak besarkatu eta musu emateko aukera izan dezaten. Ildo horretan, Gaspar Erregeak esan du haurrek joko-eskaerak aldatu dituztela, eta iaz joko elektronikoak lehenesten baziren Arabako familiaen artean, aurten mahai-jokoak irabazi dituztela, familian gozatzeko. Osasuna eta lana izan da, hala ere, aurten gehien eskatu dena. Ildo horretatik jarraituz, Errege Magoek "pazientzia" eskatu diete Arabako familiei, eta normaltasuna eta lana itzuliko direla esan dute, esperantza mantentzea garrantzitsua dela azpimarratuz, batez ere galdu duten pertsona guztientzat; Horrela, Gaspar Erregeak, 2020an galdu zuten pertsona guztientzat itxaropen mezu bat bidali du.\nNola zaudete, pandemiara egokitzea kostatzen ari zaizue?\n–Ondo gaude, baina egokitzea kostatzen ari zaigu, gainerako herritarrei bezala, ez da erraza. Batez ere haurrei, haiei bai kostatzen ari zaiela, baina pazientzia izan dute eta oso ondo portatu dira, gure opari guztiak merezi dituzte. Zailena umeengandik aldenduta egotea da, besarkatzerik eta musurik ematerik ez izatea, hori oso gogorra da guretzat. Tristura ematen digu. Baina nik uste dut haurrek bizi dugun egoera ulertzen dutela, eta guk ere etsi egin behar izan dugu.Horrela jasango dugu aurten datorren urtean lehengoetara itzultzeko; haurrekiko harrera, maitasuna eta besarkadak Erregeen kabalgatan izateko. Hori da nire desioa.\nBesarkadak eta musuak faltan botatzen dituzue.\n–Izugarri, baina aurten horrela jasango dugu, ahalik eta ondoen. Haurrak ondo portatu dira, eta gu ere ondo portatuko gara haiekin.\nEgun hauetan behintzat Errege Magoek hurbiltasun handiagoa izango dute Gasteizko haurrekin ekitaldi honi esker.\n–Bai, ikusiko gaituzte behintzat. Hala ere, gustatuko litzaiguke gurekin eseri eta haiekin hitz egitea, hurbiltasuna izatea, guztiok behar dugun zerbait baita.\nZer eskatu dizuete aurten?\n–Denetik pixka bat, baina, batez ere, mahai-jokoak, jostailu hezitzaileak... nola ezin duten hainbeste denbora jokatu kalean, nolabait entretenitu behar dira, eta, aurten, eskatzen dizkiguten jostailuak aldatzen ari dira eta mahai-jokoetara bideratzen ari dira. Baloiak, panpinak, liburuak eta eskolarako gauzak ere bai.\nKoronabirusak oparien eskaerak ere aldatu ditu, orduan?\n–Bai, noski. Haurrei hurbiltzea falta zaie, besarkadak eskolan, lagunekin gehiago egotea... Osasuna eta lagunekin kalean jolastea ere ere eskatzen digute. Txertoa ere eskatu digute! Hala ere, oparirik onena gaixo guztiak sendatzea da.\nZer moduz eraman dute Errege Magoek konfinamendua?\n–Ongi, ahal izan dugun ondoen. Lan asko aurreratu dugu opariak prestatzeko eta Gasteizera azkar ekartzeko.\nZer eskatzen du Gasparrek Gabonetako opari gisa?\n–Bakea, maitasuna eta osasuna mundu guztiarentzat. Hori da eskatzen dudana. Eta koronabirusarekin laster bukatzea normaltasunera lehenbailehen itzuli ahal izateko.\nZure ustez, herritarrek eta familiek lusioa galdu dute gertatutako guztiarekin?\n–Ez da ilusioa galdu. Askoz ere maitasun gehiago dago, gertu ikusten ez badugu ere nabaritu egiten da, ume batek begiratzen gaituenean badirudi badakigula zer eskatzen digun. Helduek ere lana eskatzen digute. Ez dakigu nork duen errua, baina honek hobera egitea nahi dugu, guztiei eskatzen diegu pazientzia izan dezatela, lehenago edo beranduago dena konponduko dela.


Biharamun goibela Azkue Ikastolan | Ibilaldia 2020\nBiharamun goibela Azkue Ikastolan\nUrte guztia daramagu ilusioz lanean gaurko eguna aurrera ateratzeko. Eguraldiak ggure lana zapuztu duenez, Euskal komunitatearen laguntza behar dugu.\nEguraldia ez dugu lagun izan gaur, maiatzak 19, egun guztian Lekeition ospatu dugun Ibilaldian. Aurten Lekeitioko Azkue Ikastolari egokitu zaigu Bizkaiko Ikastolaren festa antolatzea. Eguraldiak baina ez digu lagundu eta segurtasuna bermatze aldera goizean 4.gunea bertan behera utzi eta bertako ekintzak berkokatzeko erabakia hartu dute antolatzaileek.\nEguerdian berriro ere antolatzaileek erabaki gogorra hartu behar izan dute eta sekaderoa ere 15:30ean ixtea erabaki dute. Erabaki horren ostean kontzertuak plazan eta ikastolan berkokatu dituzte, posible den neurrian behintzat egitarauari eusteko.\nHurrengo egunetan egingo da balorazio orokorra jaiak emaniko laguntza ekonomikoa zenbatekoa izan den jakiteko, baina lehen balantzearen arabera eguraldiaren eraginez galera ekonomikoak aurreikusi dituzte antolatzaileek. Hori horrela izanik, Azkue Ikastolak, nahi duenak ikastolen proiektuari sustegua emateko kontu korronteak jarri ditu eskuragarri:


Covid-19a dela eta Udalak hartu dituen neurriak laburbilduz bigarren bideoa grabatu du Izaro Elorza alkateak — Oñatiko udala\nCovid-19a dela eta Udalak hartu dituen neurriak laburbilduz bigarren bideoa grabatu du Izaro Elorza alkateak\nMezua udaleko web atarian zintzilikatu eta sare sozialen bidez zabaldu da\nBizi dugun alarma egoeran kolektibo zaurgarrienei laguntzeko hartu diren neurri berrien errepasoa egiten du Izaro Elorza alkateak bigarren bideo honetan.\nHaur eta gazteak gogoan, internet konexio egokia ez dutenei banatu zaizkien SIM txartelak; Gaztelekuak. Ludotekak eta Txipistinek online martxan jarri dituzten aisialdirako proposamen programak edota kalera irteteko aukera berreskuratzean haurrei zuzenduta Udalak osatu zuen dekalogoa aipatzen dira alkatearen mezuan.\nLehen sektorearen aldeko konpromisoa berretsiz larunbatetako azokak mantentzeko egin zen ahalegina azaldu eta herritarrek astez aste erakusten duten harrera ona eskertzen du Elorzak.\nGizarte zerbitzuak eta Sozioekonomia arloetan hartutako hainbat neurri ere zerrendatzen dira ikus-entzunezkoan: eguneroko beharrak betetzeko sortu diren gizarte bonoak; merkatari, ostalari eta zerbitzuak ematen dituzten profesionalei laguntzetarako 500.000 euroko diru poltsa gorde izana edota Kuttuna.org ekimena , besteak beste. Etxean geratu eta zaintza lanak berriro hartu behar izan dituzten zenbait emakume itota, bakarrik edota indarkeria pairatzeko beldurrez daudela jakitun udalak eskaintzen dituen laguntza bideak adieraziz eskuorria banatu direla gogoratzen du alkateak.\nOrain arteko alarma egoeran eta konfinamendu arintzeko lehen neurriak hartu diren honetan, oñatiarrak ondo ari garela eta animoak ematen ditu alkateak bere mezuan. Baina bidea luzea izango denez, indartsu eta zentzuz jokatzen jarrai dezagun eskatzen du. Orain arte erakutsi dugun elkar zaintzarako jarrerarekin jarraitzera gonbidatuz, besarkada eta animo mezu batez amaitzen du Izaro Elorzak kasik bost minutuko iraupena duen grabazioa.\nOstiral arratsaldean zabaldu zen bideo-mezua alkateak alarma egoeran grabatzen duen bigarrena da. Lehenengoa, martxoaren 30ean argitaratu zen.


ETBko albistegi ikusiena | Atabala\nETBko albistegi ikusiena\n.-(e)k idatzia\t 2011(e)ko azaroak 8 0\n2011n gehien ikusi den ETBko albistegia joan den igandekoa zela argitu zuten atzo kate horretakoek. Hots, ETAk borroka armatua uzten zuen egunean baino gehiago, Euskal Herriaren historian hain egun garrantzitsutzat hartu zenean baino gehiago. Pentsatu behar ote dugu jendeari ETA, politika, Euskal Herria eta gai horiek uholdeak baino gutxiago interesatzen zaizkiola? Hainbeste ez nuke erranen. Gertatzen dena da, uholdeei buruzko berrientzako telebista dela euskarri ideala, eta ETAren agiria bezalako gai baterako, beste euskarri batzuk, hala nola egunkariak edo interneteko edizio jarraituak. Uholdeek bi arrazoi dituzte jendea telebistara erakartzeko: batetik, hurbiltasuna, bakoitzak bere etxe inguruan edo ezagutzen dituen tokien inguruan nolako egoera izan den ikusi nahi duelako, edo kaltetua ez izanik ere, kaltetuen larruan sar daitekeelako, bera bezalako jendea ikusten duelako sufritzen; bestetik, uholdeen irudiak ikusgarriak direlako.


Astelehena, uztailak 1\nSan Pedro jaiak: Euskal Jaia\nFernando Eskoriatza plaza, Eskoriatza | Jaiak\n11:00 DIANA Eskoriatzako TXISTULARI TALDEAREKIN. 12:00 TALOGILEAK ETA SAGARDO KUPELA, herriko plazan. 12:00 Musika Eskolako DANTZA TALDEA, plazan. 13:00 TRIKITILARIEKIN KALEJIRA. 15:00 HERRI BAZKARIA, herriko plazan. Menua (17 urtera arte): makarroiak, hanburgesa, izozkia. Menua (18 urtetik gora): patata-entsalada, saiheski errea eta flana izozkiarekin. Edariak: ardoa, sagardoa, freskagarriak eta ura (alkoholdun edariak 18 urtetik gora). Prezioa: 17 urtera arteko menuak, 10 €; 18 urtetik gorakoak, 18 €. Txartelak salgai: Inkernun eta Goxotxikin. Txartelak hartzeko azken eguna: ekainak 24, astelehena. Lekua erreserbatzeko: kultura@eskoriatza.eus edota whatsappa 650 49 51 66 Ondoren: kantu txapelketa (oinarriak web orrian eta APPan). Hiru sari egongo dira: lehenengoa, 120 eurokoa; bigarrena, 100 eurokoa; eta, hirugarrena, 50 eurokoa. 19:00 VI. Buruhandien txirrindulari lasterketa, plaza ondoan (16 urtetik gorakoentzat). Hiru sari egongo dira: lehenengoa, 80 eurokoa; bigarrena, 50 eurokoa; eta, hirugarrena, 30 eurokoa. Ondoren: Buruhandiak eta Laket taldearekin dantzaldia. 22:00 Laket taldearekin dantzaldiak jarraituko du. 00:00 BANDERA JAITSIERA eta suzko-erruberak (suak Gernika plazatik botako dira).\nSan Pedro jaiak: Euskal Jaia Fernando Eskoriatza plaza\n11:00 DIANA Eskoriatzako TXISTULARI TALDEAREKIN.\n12:00 TALOGILEAK ETA SAGARDO KUPELA, herriko plazan.\n12:00 Musika Eskolako DANTZA TALDEA, plazan.\n13:00 TRIKITILARIEKIN KALEJIRA.\n15:00 HERRI BAZKARIA, herriko plazan. Menua (17 urtera arte): makarroiak, hanburgesa, izozkia. Menua (18 urtetik gora): patata-entsalada, saiheski errea eta flana izozkiarekin. Edariak: ardoa, sagardoa, freskagarriak eta ura (alkoholdun edariak 18 urtetik gora). Prezioa: 17 urtera arteko menuak, 10 €; 18 urtetik gorakoak, 18 €. Txartelak salgai: Inkernun eta Goxotxikin. Txartelak hartzeko azken eguna: ekainak 24, astelehena. Lekua erreserbatzeko: kultura@eskoriatza.eus edota whatsappa 650 49 51 66 Ondoren: kantu txapelketa (oinarriak web orrian eta APPan). Hiru sari egongo dira: lehenengoa, 120 eurokoa; bigarrena, 100 eurokoa; eta, hirugarrena, 50 eurokoa.\n19:00 VI. Buruhandien txirrindulari lasterketa, plaza ondoan (16 urtetik gorakoentzat). Hiru sari egongo dira: lehenengoa, 80 eurokoa; bigarrena, 50 eurokoa; eta, hirugarrena, 30 eurokoa.\nOndoren: Buruhandiak eta Laket taldearekin dantzaldia.\n22:00 Laket taldearekin dantzaldiak jarraituko du.\n00:00 BANDERA JAITSIERA eta suzko-erruberak (suak Gernika plazatik botako dira).\n6AK BAIETZ ekintza: Uztailak 1, astelehena: HI SELFIE! lehiaketa Arrasaten. Doan Uztailak, 3, eguaztena: ARGAZKIGINTZA ikastaroa Gaztegunean. Prezioa: 3 euro. Uztailak 5, egubakoitza: SURF ikastaroa Zarautzen. Prezioa: 10 euro. Uztailak 8, astelehena: ESPELEOLOGIA saioa Opakuan. Prezioa: 15 euro. Uztailak 10, eguaztena: USAKORA irteera bizikletan. Prezioa: Doan. Uztailak 12, egubakoitza: INGURU ABENTURA Garaion. Prezioa: 15 euro.\n6ak Baietz Debagoiena\n6AK BAIETZ ekintza:\nUztailak 1, astelehena: HI SELFIE! lehiaketa Arrasaten. Doan\nUztailak, 3, eguaztena: ARGAZKIGINTZA ikastaroa Gaztegunean. Prezioa: 3 euro.\nUztailak 5, egubakoitza: SURF ikastaroa Zarautzen. Prezioa: 10 euro.\nUztailak 8, astelehena: ESPELEOLOGIA saioa Opakuan. Prezioa: 15 euro.\nUztailak 10, eguaztena: USAKORA irteera bizikletan. Prezioa: Doan.\nUztailak 12, egubakoitza: INGURU ABENTURA Garaion. Prezioa: 15 euro.\nAramaioko Sastiña (1)\nArantzazuko Santutegia (1)\nBergarako San Juan auzoa (1)\nElosu auzoa (1)\nEuskaldun Berria gela (5)\nGanbarako egoitza (4)\nGandiaga Topagunea (2)\nGaragaltza auzoa (2)\nIbarra kiroldegia (1)\nIpintza futbol zelaia (1)\nLazarraga lorategia (2)\nMonterron parkea (3)\nMUko enpresagintza fakultatea (1)\nOñatiko auzoak (5)\nOñatiko Gaztelekua (2)\nOñatiko kaleak (1)\nOñatiko kultura etxea (1)\nSan Lorentzoko ermita (1)\nZinema aretoa (1)


Guggenheim Bilbao Museoa. William Kentridge: 7 atal - Bizkaia.eus\nGuggenheim Bilbao Museoa. William Kentridge: 7 atal\nWilliam Kentridge erreferentziazko izena da bideo-instalazioaren historian.\nBere lanean, bideo-instalazioak koreografia eta marrazketa, keinua, ezabatua eta lerroa uztartzen ditu.\nZuri-beltza nagusi denez, haren obrak arte grafikoetako lan-teknikekin (ikatz-ziria, grafitoa, tinta…) lotzen du filmaren testura tradizionala.\nBederatzi pantailako instalazio honetan, Kentridgek George Méliès zinemaren aitaren talentuari hel egiten dio, eta, aldi berean, autorretratu oniriko bat egiten du, marrazkilarien estudioa agertoki kosmiko gisa erabiliz eta bere gorputza eta eguneroko jarduna erakutsiz.\nErakusketak 7 atal Georges Mélièsentzat filmazio-multzotik hartzen du izena, eta harez gain beste bi lan osagarri ere hartzen ditu bere baitan, haiek ere 2003an eginak: Gau amerikarra (argazki-negatiboan zuriak eta beltzak trukatzeko lanari lotuta) eta Ilargirako bidaia (Mélièsek 1902an egindako maisulan homonimoari egindako omenaldi inplizitua).\nAzken pieza horrek jartzen dio soinua modu dramatikoan espazio osoari Phillip Millerren jatorrizko musikari esker.


Bangladeshen uholdeei aurre egiten dieten hiru arroz-mota berri garatu dituzte | Consumer\nBangladeshen uholdeei aurre egiten dieten hiru arroz-mota berri garatu dituzte\nIkertzaileek diote aurkikuntza horrek aurrerapen handia ekar dezakeela milioika pertsonaren elikaduran\narabera: Astelehena, 2009ko abenduaren 28a\nBangladesheko Arroza Ikertzeko Institutuko zientzialariek ziurtatu dute hiru arroz-barietate berri lortzear daudela, urteko uholdeekiko erresistenteak. Barietate horietako bat Indiako landetan lantzen da emaitza onekin, eta beste biak, ikerketa amaitu ondoren, 2010ean landuko dira. Aurkikuntza horrek milioika pertsonaren elikaduran aurrerapen handia eragin lezake, ikertzaileek diotenez.\nBangladesheko lurraldearen %20 baino gehiago, Indiako ipar-ekialdean, erabat urpean geratzen da urtero, eta horren ondorioz milioika tona zereal galtzen dira. Uholdeek bi milioi hektarea labore baino gehiago kaltetu dituzte. Zereal mota gehienak bizpahiru egunez urpean egon ondoren hiltzen dira. Hala ere, barietate berriek bi aste baino gehiago iraun lezakete urpean.\n“Eragin hori murriztea lortuko bagenu, Bangladeshen elikadura-autosufizientzia iraunkorretik hurbilago egongo ginateke”, esan zuen ikerketaren buru den Khandakar Tekifhar-ud-daula zientzialariak. Gainera, barietate berri horiek klima-aldaketaren ondorioak murrizten lagun diezaiekete herrialde askori, uholdeak gero eta maizago gertatuko direla espero baita.\nProiektu honetan herrialde askotako zientzialariek parte hartzen dute eta, ikertzaileen arabera, barietate berriak bidegurutzeen bidez lortzen dira, ez aldaketa genetikoen bidez. Lehenago, zientzialariek ur gaziarekiko erresistenteak ziren barietateak lortu zituzten, eta nekazariei lagundu diezaiekete itsas mailaren igoeraren aurrean.\nbangladesh inundaciones-eu investigadores-eu millones-eu nuevas variedades-eu


Etxeko hondakinen bilketa igandeetan egiten dela gogorarazi du Aiako Udalak - Aia - Karkara.eus\nEtxeko hondakinen bilketa igandeetan egiten dela gogorarazi du Aiako Udalak\nKarkara 2019-07-10 08:56\nAzken asteotan hondakin handi asko agertu da Aian edukiontzien inguruetan, tokatzen ez den egunetan.\nUdaletik adierazi dutenez, azken asteotan etxeko hondakin handi asko (altzariak, etxeko tresna elektrikoak, bestelako etxeko tresnak, koltxoiak…) agertu da Aian edukiontzien inguruetan, tokatzen ez den egunetan eta narras utzita. Horregatik, etxeko hondakin handiak, horretarako zehaztutako egunean atera behar direla gogorarazi du Aiako udalak. Igandeetan izango da horretarako aukera, gaualdean, 20:00etatik 22:00etara.\nHondakin handi gisa hartzen dira tresna eta altzariak, etxebizitza berritu edo aldatzearen ondorioz herritarrek baztertzen dituzten etxeko altzari eta ekipamenduak: altzariak, etxeko tresna elektroniko handiak eta txikiak, informatika eta telekomunikazio ekipoak, kontsumorako aparailu elektronikoak eta erabili ezin diren etxeko bestelako tresnak.\nDebekatuta dago maneiatzeko bitarteko mekanikoak (garabiak, poleak...) behar dituzten hondakinak edo bere horretan garraiatu ahal izatea ezinezko egiten duten hondakinak uztea, hondakin handiekin batera bestelako hondakinak uztea, bereziki eraikuntzako obra txikietako hondakinak, etxeko konponketa eta berritze lanetako hondakinak, pneumatikoak... hondakin handiak uztea Udal Elkarteko zerbitzu teknikoek horretarako ezartzen dituen egun eta ordutegitik kanpora.


Tortura (Kuartango) - Wikipedia, entziklopedia askea.\nKuartangoko herri bat (Añanako kuadrilla, Araba), Etxabarriko kontzejukoa\nArtikulu hau Arabako herriari buruzkoa da; mina eragitea gaitzat duena beste hau da: «Tortura»\nTortura Arabako mendebaldeko herri bat da, Kuartango udalerrikoa. Badaiako mendilerroan dago, Pikatxo mendiaren magalean, 631 metroko garaieran. 2011. urtean, 3 biztanle baino ez zituen. Egungo hirigunea San Andres elizak, hari atxikitako hilerriak eta bi etxek osatzen dute.\nSan Andres eliza erromanikoa\nHerri gainean, Badaiako mendilerroan, mendebaldeko magalean, Tobako iturburua dago. Euri asko egiten duenean, ur-jauzi ikusgarria eratzen du. Inguruko nekazariek diotenez, hazia landatzen hasteko garaia iritsi izanaren seinale da, lurrak nahiko ura duela adierazten baitu. Iturburuagatik, bertakoei toberos esaten diete.\nSan Andres eliza erromanikoaAldatu\nXIII. mendean eraikia, oinplano angeluzuzena du, eta kanoi zorrotzeko ganga. Absidean, badu gezurrezko erretaula, hots, horman margotua, XVI. mendekoa. Andre Maria Sortzez Garbia, San Andres eta Kalbarioaren irudiak ditu. Elizako zaharberritze lanak egitean, horma pintura batzuk azaldu ziren alboetan; agerikoak kaltetuta daude, eta karearen azpian gehiago daudela antzematen zaio. XVI. mendeko pontea dago alde batean, koruko eskaileren azpian, eta erruki-kutxa bat bestean, labore soberakinak biltzeko. Bestalde, elizan baziren gotiko berantiarreko taula margotuak, XV. mendekoak. Jesukristoren Jaiotza eta Epifania irudikatzen dituzte, besteak beste, eta flandriar eragin nabarmena dute. Egun, Arabako Elizbarrutiko Arte Sakratuaren Museoan daude jasota, Gasteizen. Elizako lurzoruan hilobiak gorde dira. Sarrerakoak trapezoidalak dira, eta epigrafiarik gabekoak.\nNabarmentzekoa da sarrerako ateko burdineria. Sarreraren ezkerreko aldean, kanpai horma du, bi begikoa, Kuartangoko haranean ohikoa denez.\nAldameneko hilerrian, hormari atxikita, hilarri diskoidal bat dago.\n↑ Arabako biztanleria entitateka (2011-12-01).\n↑ (Gaztelaniaz) «Tortura», Auñamendi Eusko Entziklopedia.\nKoartangoko informazioa, Añanako kuadrillaren webgunean.\nEuskal Herriko Wikiatlasa\nAzken aldaketa 24 maiatza 2021(e)an, 18:30(e)tan\nOrriaren azken aldaketa: 24 maiatza 2021, 18:30.


Hemen zaude: Hasiera/ Berriak/ Ongizatea eskolan\nOngizatea eskolan, irakasle zein ikasleen ongizatea, funtsezkoa da.\nLehen haurtzaroko etapan irakaskuntza-lanak gizarte mailan duen garrantzia nabarmena da, 0-6 urte bitartean pertsonen ikasteko ahalmena funtsezkoa baita. Zeregin honen garrantziaz jabe izateak eta lana ongi egin izanak, irakaskuntzak eskatzen duen esfortzua orekatzen laguntzen duen sentimendu positibo bat gehitzen du.\nIkasleak ulertzeko, baita haien ongizate eta ikaskuntza maila altuena lortzeko ere, irakasleek jarrera sortzailea izatea oinarrizkoa da. Idei berriak aurrera eramateko gaitasuna ezinbestekoa da, erabilgarria ez dena alde batera utziz.\nIkasleak ohiko hezkuntza jardueretan mantentzeko erabilitako energiak helduaren neke-profesionala dakar. Hau dela eta, gelan lan egiteko era aldatzea oinarrizkoa da haur bakoitzaren behar ezberdinei erantzuna emateko.\nHaurren ongizatean laguntzeko bost hezkuntza ardatz nagusi proposatzen dira: zuzentasuna, laguntasuna, kontatzeko gaitasuna, hizketa, eta eremu baikorra, alaia eta bihotz onekoa.\nHemen eta hemen klik egin Aula infantil aldizkarian argitaratutako artikuluak ikusteko.\nGunearen artxiboa Hautatu hilabetea 2018(e)ko urria 2018(e)ko iraila 2018(e)ko abuztua 2018(e)ko uztaila 2018(e)ko ekaina 2018(e)ko maiatza 2018(e)ko apirila 2018(e)ko martxoa 2018(e)ko otsaila 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko iraila 2017(e)ko abuztua 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko iraila 2016(e)ko abuztua 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko urria\nNafarroako Eskola Kontseiluko XXII. Jardunaldiak Xaloa telebistan\nEstatuko Eskola Kontseiluko Osoko Bilkura\nCopyrighta © 2018 · eleven40Pro itxura honen gainean Genesis Framework · WordPress · Hasi saioa


Ezpalak 2018: Giza-gazteluak Iruñeko Gazteluko plazan — dantzan.eus\nHemen zaude: Hasiera › Komunitatea › Ezpalak jaialdia › Ezpalak 2018: Giza-gazteluak Iruñeko Gazteluko plazan\nTausteko dantzariak haien dorre ikusgarrietako bat eraiki berri. Argazkia: Iñaki Zugasti\n10 urtean behin izaten da. 10 urtean behin euria izaten dugu Iruñeko Ezpalak jaialdian. 2008an izan genuen, arkuak txirikordatu genituen urtean eta aurten ere izan dugu. Eta ez nolanahiko zaparrada! Baina egitekotan, egin dezala ongi! Hartara, goiz-goizetik erabaki genuen jaialdia estalpean egitea beste erremediorik ez genuela eta beraz, Zentral ostatuan egin dugu aurtengo giza-dorreei eskainitako Iruñeko Ezpalak jaialdia. Eskerrak sabai altua duen kontzertu gelak!\nArgi psikodelikoek beste ikutu bat eman diote jaialdiari. Tira, dantzarientzat tokia prestatu, publikoak plazatxoa atondu eta abiatu dugu 13. Ezpalak.\nDugunako txikiek eman diote hasmenta jaialdiari, Sanjoan egunez Andoainen dantzatzen duten Axeri-dantzarekin. Paseoa, Aitarena, Orratzakoa eta Ilentia egin dituzte iji eta aja eta ondotik 3 dorre eraiki dituzte abilezia handiz, bi txikixeago eta bestea kategorikoa!\nTxistulariak lanerako prest. Argazkia: Iñaki Zugasti\nDugunako haur eta gaztetxoak, Axeri-dantzan. Argazkia: Iñaki Zugasti\nTaldeko nagusien txanda ondotik. Txikiek altu utzia zuten pabiloia —sabaitik gertu— eta berdintzen saiatu behar! Sanferminetako trokeo-dantzak erakutsi dituzte Ezpalak jaialdian lehendabizikoz. Kriskitin arrabots betean atera dira plaza inprobisatura ziztuan eta haien dantza zikloko hiru dantza eman dituzte lehendabizi: makil-txikiena, zinta-dantza eta makil-handiena. Gero, jaialdiaren gaiak hala agintzen baitzuen, dorrea! Puntaren puntara igo da Itziar Perez eta handik goratu ditu dantzari, gaitero, beste taldeetako dantzari, ikusleak eta goratu beharreko guztiak! Biba!\nGaiteroak dotore. Argazkia: Iñaki Zugasti\nBetroiarena. Argazkia Iñaki Zugasti\nPinpirin eta florian. Argazkia: Iñaki Zugasti\nMuga gainetik. Argazkia: Iñaki Zugasti\nBerantevillako herritarrak atera dira plazara hirugarrenik. Eta egiazki herritar gisa aritu dira, natural-natural. Bost minutu lehenago gure txistulariei 'zerbait' jotzeko eskatuta, kalejiraren konpasean atera dira plaza erdira eta han eraiki dute haien 3 pisuko dorrea. Ziurtasunez eraiki eta modu zoragarrian deseraiki dute, duela hainbeste mendetako dantzariei buruzko kroniketan irakurri izan dugun itzulipurdi eta guzti.\nBerantevillakoen giza-dorrea. Argazkia: Iñaki Zugasti\nHaiena izan da estalpeko emanaldirik laburrena. Estalpekoa diogu, ondotik, karriketan barna beste hamaika gaztelu eraiki baitituzte Estafeta karrikan, Udal plazan, Gazteluko plazan... harrizko gazteluaren faltan, Berantevillakoen giza-gaztelua!!\nIruñean egin genuen lehen Ezpalak jaialdian, 2007. urtean, gurekin izan genituen Tausteko dantzariak. Haien giza-dorre ikusgarriak oroituz, berriz gonbidatu nahi izan ditugu dantzara eta gogoan genuen oroitzapena oraindik gehiago goxatu digutela baino ezin dugu esan. Apaindutako arku zoragarriekin eta arkurik-gabe dantzatutako kontra-dantza kementsuen arteetan tartekatu dituzte beste horrenbeste giza-gaztelu, zein baino zein ikusgarriago! Dorrean gora eta behera ibiltzeko duten teknika zorrotzak ere harritu gintuen.\nTausteko Dancearen arku-dantzetako bat. Argazkia: Iñaki Zugasti\nTaustekoen lehenengo dorrea. Argazkia: Iñaki Zugasti\nTaustekoen bigarren dorrea. Argazkia: Iñaki Zugasti\nTaustekoen hirugarren eta laugarren dorreak. Argazkiak: Iñaki Zugasti\nGure dantza ohiturak mendeetako sedimentazio baten ondorio direla ikasi dugu, eta sinkretismo horretan, erlijio kristauak ere izan du bere eragina. Tarragonako Moixiganga izan da horren erakusle. Dantza urrats sinplez, Jesusen Via Crucisaren egonaldi guztiak antzeztu dituzte, horretarako tamaina eta forma ezberdinetako giza-dorreak eraikiz. Pa passió, la coronació, la crucifixió... banan bana aurkeztu dizkigute irudi ezberdinak. Musikaren laguntzarekin halako giro mistiko bat zabaldu da Zentralen.\n'L'Oració a l'hort'. Argazkia: Iñaki Zugasti\n'La Creu'. Argazkia: Iñaki Zugasti\n'El Devallament'. Argazkia: Iñaki Zugasti\nEbron gora igo eta Nafarroa Garaiko Erriberan bukatu dugu aurtengo gure promenatzea. Cabanillasen hain zuzen. Bertan, 2014ean berreskuratu zuten Paloteao-a egiteko ohitura —XIX. mendean egiten zeneko testigantzak badira— eta giza-dorre batekin burutzen dute haien Artedrama satirikoa. Haien dantza errepertoriotik paseoa, arku-dantza eta zinta-dantza erakutsi dituzte lehenbizi eta jardunaldiko azken dorrea eraiki eta deseraikitzeko ardura haiena izan da. Puntaren puntatik azken oihuak, tartean, biba Ezpalak!\n... bada, biba!!!\nIñaki Zugastik Iruñeko Ezpalak jaialdian hartutako argazkien galeria hementxe duzue ikusgai:


Jardunaldi ona pistan eta ziklo krosean - - Baleike.eus\nJardunaldi ona pistan eta ziklo krosean\nArritxuIribar 2019-12-27 15:27\nPistako Bioracer torneoko seigarren jardunaldian Viveros San Anton-Zumaiako T.E.-ko txirrindulariek lasterketa ederrak egin zituzten; taldeko karrerista guztiek jarrera aparta izan eta maila oso onean lehiatu ziren.\nKadetetan, Mattin Salegik denboraldiko lasterketarik onenak egin zituen, puntuaketan nabarmenduz. Izan ere, ihesaldi ona harrapatu eta seigarren bukatzea lortu zuen. Aritz Eizagirrek talde lan bikaina egin zion pelotoian, eta bera ere gauza izan zen punturen bat urratzeko, bederatzigarren sailkatuz. Tenpoan ere itxuroso defendatu ziren Aritz Eizagirre –13. sailkatu zelarik–, eta Mattin Salegi, 15. Sailkapen nagusian 29. tokian da Eizagirre eta 36.a Salegi. Larunbatean jokatuko den jardunaldian ere B txandan korrituko dute.\nJuniorretan kanporaketa proba izan zen aurrena, eta Viveros San Antongo hirurek hamabi lehenengoen artean sailkatzea lortu zuten, 30 txirrindulari inguru lehiatu zirelarik. Banaka-banaka kanporatzen joan ziren eta oso ondo kokatuta, eta buruarekin erabakiak hartuta, Mikel Mancisidor 12. sailkatu zen, Aitor Agirre bederatzigarren, eta Kimetz Etxabe hirugarren. Kanporaketako lan onak puntuaketan jarraipena izan zuen; erasora abiatu ziren eta bata bestearen atzetik hirurak ere ondo saiatu ziren, baina garbi gelditu zen aurkariek ederki zainduta dituztela Viveros San Antongo ziklistak. Azkenean Aitor Agirre bosgarren sailkatu zen puntuaketan, Kimetz Etxabe seigarren, eta Mikel Mancisidor 22. Hirurek elkar ondo hartuta egindako lasterketa dotorea izan zen. Sei jardunaldiren ondoren, eta nahiz eta selekzioekin dituzten konpromisoak direla eta proba guztietan parte hartu ez, Aitor Agirre zortzigarren da sailkpaen nagusian, Kimetz Etxabe hamabigarren, eta Mikel Mancisidor hamabosgarren.\nZiklo krosean Ander Altunak oso asteburu borobila izan zuen; Iruñean larunbatean bosgarren sailkatu zen, eta igandean, berriz, Araian seigarren. Karrera onak egin zituen Viveros San Antongo ziklistak; ezin gauza bera esan Heiko Mateosi buruz; Araian bakarrik korritu zuen, baina ez zuen egun ona izan eta 31. amaitu zuen. Gorputzaldi onena ere ez eta buru makur amaitu zuen lasterketa.\nEuskal Herriko ziklo kros denboraldia azkenetan da. Igandean Euskadiko txapelketa jokatuko da Lezaman, eta igandean zortzi, Ormaiztegin, Gipuzkoako txapelketa. Lasterketa horien ondoren ziklo kros denboraldiari pertsiana jaitsiko diogu Euskal Herrian.\nZiklo krosa bukatzen, pista apirilera arte, behintzat, izango dugu, nahiz eta Gipuzkoako torneoa urtarrila bukaeran amaituko den. Martxoa heltzearekin batera errepideko denboraldia hasiko da jubenil eta kadeteentzat. Hau horrela delarik Gipuzkoako Federazioak jubenil batzuk aukeratu ditu denboraldian zehar heurekin lana egiteko eta Gipuzkoako selekzioaren oinarri izateko. Astelehenean egingo dute lehen elkarretaratzea eta berara Viveros San Antongo hiru txirrindulari deitu dituzte: Aitor Agirre, Kimetz Etxabe eta Ander Altuna. Bestalde, 2020an taldeko mailota defendatuko du, txirrindularitza egokituan, Aitor Oleagak. Aizarnazabalgoa urtarrilaren 10-12an Galapagarren izango diren pistako Espainiako txapelketa egokituetan izango da, Euskadiko selekzioarekin.


Urizarrek EAko lehen lerroa utzi du EH Bilduren proiektua egonkortuta dagoela arrazoi hartuta | Pays Basque | Naiz\nZiklo politiko baten amaiera heldu dela iruditzen zaio Pello Urizarri eta azaldu duenaren arabera, hori da EAren lehen lerroa uzteko arrazoi nagusia. Belaunaldi berrien freskotasunaren garaia dela irizten du.\nAne URKIRI|Donostia|25/06/2019 Mis à jour à:\nPello Urizarrek prentsaurrekoa eman du bere dimisoaren arrazoiak azaltzeko.(Gorka RUBIO / FOKU)\nEusko Alkartasunak astelehen arratsaldean eman zuen Pello Urizarren dimisioaren berri eta azken 10 urteetan alderdiko idazkari nagusi izan denak prentsaurrean adierazi duen legez, garai politiko berriak bultzatu dio erabakia hartzera. Behin eta berriz adierazu du EH Bilduren proiektua jada egonkortuta dagoela –azken udal eta foru hauteskundeen emaitzen adibidea aipatu du– eta beraz, eraberritzea beti dela «osasuntsua».\nGogoratu du 2009an EAren lehen lerrora heldu zenean, proiektu politiko berria eraikitzeko fasea ireki zela, «elkarlan herrikoi eta ezberdinen arteko mugimenduaren bitartez» eta beraz, oraingo errealitatea bultzatzeko «esku berriak» behar direla.\nDuela bi urte alderdian eginiko hauteskundeetan garaile irten zen Urizar eta horren harira adierazi du orain hartu duela erabakia azken urte eta erdian maiatzeko hauteskundeetara begira egon direlako «eta epe horretan alderdi barneko aferak bigarren lerro batera pasatzen direlako, gizartea baita garrantzitsuena».\nIdazkari nagusi berria EAko militanteek bozkatuko dutela ere zehaztu du eta prozesu honen berri datozen asteetan emango dutela. Hala, alderdiaren etorkizunari dagokionez sinesten du kargua hartzen duenak ulertuko duela zein den jarraitu beharreko bidea, «EAk beti izan baitu beste formazioekin elkarlanean aritzeko prestutasuna».\nHamar urte igaro dira Urizar aurreneko aldiz idazkari nagusi izendatu zutenetik eta eginiko ibilbidearekin «pozik» dagoela onartu du. «Justizia soziala eta bizitza duinak bermatzea» politikaren erdigunean jarri direlako azaleratu du bere poztasuna, baita ETAren armagabetzearengatik, hala nola Ipar Euskal Herrian bere izaera onartzen duen erakundea dagoelako eta Nafarroak «bere buruari harro begiratzen» diolako.\nOrain «militantzia soilera» itzuliko dela iragarri du, idazkari nagusi izan aurretik 23 urtean egin bezala. Irailean kooperatibara lanera itzuliko dela ere aurreratu du eta idazkari nagusi izateari utziko dion moduan, legebiltzarkide izateari ere utziko dio: «Ulertzen dut batak bestea dakarrela, automatikoki».\nEAko idazkari nagusi gisa prozesu subiranistari emateko gutxi duela aipatu baldin badu ere, ziur agertu da beste ikuspuntu batetik ekarpenak egiteko «espazio asko» daudela eta beraz, horietan «elkar ikusiko dugu».\nDesapareció la EA auténtica


Banden Lehia 2011 lehiaketa martxan jarri da - Azkue Fundazioa- Euskara sustatzen\nHasiera • Azkue Fundazioa • Berriak • Banden Lehia 2011 lehiaketa martxan jarri da\nBanden Lehia 2011 lehiaketa martxan jarri da\nBizkaiko Foru Aldundiak eta Bilboko Udalak antolatutako musika-lehiaketa honetan —Azkue fundazioaren, BBKren eta Last Tour Internationalen laguntzaz—, euskara eta teknologia berriak uztartzen dira, tokiko banda euskaldunen jarduera sustatuz. Bada, Aldundiak hirugarren ediziorako deia egin du. Aurtengo edizioan, sari garrantzitsuak egongo dira; sari horiek Interneten erabiltzaileentzat gustukoenak diren bandentzat izango dira.\nGaur goizean Miren Dobaran Kultura Foru Saileko Euskara zuzendariak Banden Lehiaren hirugarren edizioa aurkeztu du Bizkaiko Foru Aldundiaren Rekalde Aretoan. Lehiaketa horretan, musika-banda euskaldunen jarduera sustatuz, bi helburu lortu nahi dira: euskara eta teknologia berriak uztartzea eta benetako 2.0 administrazioa izatea.\nIaz 75 musika talde inguruk hartu zuten parte, eta 40.000 erabiltzailek bisitatu zuten Banden Lehiaren web gunea, ia hilabetean. Aurten ere partaidetza handia espero da kontuan hartuta irabazleek BBK LIVEn jotzeko aukera izango dutela.\nBanden Lehia bi fasetan egiten da; amaieran, agur modura, finala dago: abenduaren 2an, Bilborock aretoan, taldeek zuzenean joko dute (egun hori Euskararen Nazioarteko Egunaren bezpera da). Era horretara, Bizkaiko Foru Aldundiak bat egiten du egun hori ospatzeko ekitaldiekin, eta gazteengana hurbiltzen da.\nLehiaketaren lehenengo fasean, lau banda aukeratuko dira, finalera pasatuko direnak: publikoak horietako bi aukeratuko ditu, webgunean emandako botoen bitartez, eta, beste biak, epaimahaiak (musika arloko profesionalek osatua).\nFinal handiaren egunean, zuzenean joko dute lau bandek, eta irabazlea publikoaren eta epaimahaiaren botoen bidez aukeratuko da. Botoa emateko sistemak osagai teknologiko bat izango du; izan ere, botoak talde bakoitzari esleitutako telefono-zenbakietara egindako dei galduen bidez zenbatuko dira.\nFinalista guztiek jasoko dute saria, eta, aurten, talde irabazleak aukera izango du BBK Live jaialdian jotzeko; horrez gainera, diru kopuru bat jasoko du musikako materialean gastatzeko.\nHala, Bizkaiko Foru Aldundiaren programa hau behin betiko indartu eta sendotzen ari da gazteen partaidetza masiboari esker. Musika taldeen kalitateari dagokionez esan behar da iaz finalera heldu zen taldeetako batek (Encore taldeak) hainbat sari irabazi dituela dagoeneko. “Beraz, euskaraz egiten diran rocka eta beste musika mota batzuk be indartsu dagoz”, nabarmendu du Miren Dobaran Aldundiko Euskara zuzendariak. Internet bidezko aukeraketaren ondoren, finalerako kontzertua egingo da Bilborocken.\nGaur goizean Bizkaiko Foru Aldundiaren Rekalde Aretoan Dobaranek Banden Lehia 2011 aurkeztu duenean esan duen bezala, lehiaketak bi helburu ditu: euskara eta teknologia berriak uztartzea eta benetako 2.0 administrazioa izatea.\nBatetik, teknologia berrietan euskararen presentzia areagotzea da helburua. “Euskarak hizkuntza bizia izan nahi badau, gazteen eguneroko aisialdiko jardueretan erabili behar da, eta, BANDEN LEHIAri esker, gazteek era natural batean erabilten dabe euskara, musika eta teknologia barriak gustoko dituelako”, esan du Dobaranek.\nBestetik, Banden Lehia programa interaktibo bat da, eta benetako protagonistak herritarrak dira, kasu honetan gazteak. "gazteek eurek sortzen ditue abestiak, bideoak eta perfilak, eta internetera igoten ditue; gero, euren artean lortuten ditue botoak, lagunen partaidetza sustatuz. Musikaren kalidadea ebaluatzeko epaimahai bat egon arren, programa honetan, batez be, partaidetza bultzatu nahi da”, adierazi du amaieran Euskara zuzendariak.\nÚltimo día Banden Lehiaren 2010eko edizioa irabazi zuen taldeak jarri du musika; izan ere, zuzenean jo dute lehiaketaren aurkezpenean, Rekalde Aretoan.\nBanden Lehiako promozio bideoa:\nEgin bat sarean Banden Lehiarekin!\nAurkezpen prentsaurrekoko bideoa:


ULMA> Albisteak> Página 4\nULMA Handling Systems\t2018-02-14\n2017aren itxieran, ULMA Handling Systems euskal kooperatibak 230 milioi euroren zorroa dauka datozen bi urteetarako. Kopuru horrek esan nahi du zorroa %167 hazi dela 2016an lortutako kopuruarekiko, eta %352ko gorakada eduki duela 2015ekoarekin alderatzen badugu. 230 milioiko kopuru horretatik, %62 da nazioarteko merkatuetatik etorritakoa, eta gainerako %38a, berriz, enpresa nazionaletatik etorritakoa. ULMA Handling Systemsen zorroaren […]\nULMA Architectural Solutions\t2018-02-09\nULMA Drainatze Sistemak “World of concrete 2018” nazioarteko azokan\nULMA Architectural Solutions bigarrenekoz jarraian presente egon da Las Vegaseko WOK azokan, AEBetan. Urtarriaren 23tik 26ra Estatu Batuetan hormigoiaren segmentuari eskainitako ekitaldirik aipagarriena egin zen; Las Vegaseko World of Concrete (Hormigoizko Mundua) azoka. Ekitaldi hori, urtero ospatzen dena, sektorearen adierazle argia da, non hormigoizko joera nagusiak biltzen diren.Aurten erakusketa 67.000 metro karratutik gorako eremu batean izan […]\nValentziako Arte eta Zientzien Hirian kokatua, Agora eraikina leku gardena eta multifuntzionala da, eta oinplano eliptiko zorrotza dauka. 100×65 m-ko neurriarekin eta 68 m-ko altuerarekin, erdiko xaflak 85 m-ko kotara iristen dira. Santiago Calatrava arkitekto eta ingeniariak diseinatutakoa da eraikina, eta bere estalki mugikorra edo “brise-soleil” deiturikoa da eraikinaren elementurik ezaugarriena. Metalezko 163 xaflek osatuta […]\nOhorezko aurreskua, eta, zinta moztea, Iñigo Querejeta, ULMA Handling Systemseko lehendakaria, eta, François Applagnate, Baionako Merkataritza Ganbarako ordezkariaren artean, horiek izan dira Kooperatibaren Donibane Lohizuneko bulego berria inaguratzeko ekintzak. Gertaera, ingeniaritza logistikoak azken urteetan frantziako merkatuan izan duen hazkundeari esker, kooperatibak bizi duen hedapen prozesuaren baitan kokatzen da, zerbitzu “gertuagoakoa, azkarragoa eta konfiantza handiagokoa” eskaintzeko. […]\nULMA Taldea\t2018-01-17\nULMA industri talde euskaldunak 5 milioi euro inbertitu ditu ekoizpen lantegi berri bat eraikitzeko, Gipuzkoako Oñati herrian duen Packaging negoziorako. Instalazioak, zeina Oñatin baitago, ULMA Packagingen ekoizpen premien hazkundeari erantzutea bilatzen du Gipuzkoako diputatu nagusi Markel Olanok eta Oñatiko alkate Mikel Biainek inauguratu dute gaur lantegia Inbertsioa ULMA Taldearen bilakaera positiboaren barruan kokatzen da, azken […]\nULMA Handling Systems 3 azokatan egongo da otsailean eta martxoan Baggage Handling sektorerako dituen soluzioak aurkezten Etiopian, Argentinan eta Stockholmen. 2018ko otsailean eta martxoan ULMA Handling Systems 3 kontinentetan egongo da Baggage Handling Systems sektorera bideratutako 3 azoka desberdinetan parte hartuko duelako. ULMAk Baggage Handlingerako dituen sistema integralak erakutsiko ditu edozein aireporturen behar zehatzetara egokitzen diren produktu gama zabalarekin […]\nULMA Architectural Solutions\t2018-01-04\nULMA Drainatze Sistema Gonçalves hiriko lehen Eko-Auzoan, Brasil\nKompaqDrain® kanalak instalatu dira bizitegi-auzo berri honetan, zeina efizientzia energetikoko irizpide handiekin egin den. 60.000 m2-ko urbanizazioa da, hiritik hurbil, orotara 29 etxebizitza eta lursail dituena, guztiak ere ikuspegi zoragarriekin eta naturaz inguratuta. Urbanizaziora eta etxeetara sartzeko bideetan KompaqDrain® kanal trinkoak instalatu dira. Kanal horrek, Max-Flow® sistema berritzailearekin, uraren abiadura eta bere efizientzia hidraulikoa areagotzea ahalbidetzen du eta, horrela, […]\nULMA Taldea\t2017-12-22\nULMA Taldetik, Eguberri on eta urte berri zoriontsua!\nULMA Taldean pertsona behartsuenen eskubideekiko eta garapenarekiko konpromisoa izaten jarraitzen dugu. Hori dela eta, gabon hauetan zorion postal honen zenbatekoa Mundukide Fundazioaren Gabonetako postalen kanpainara bideratuko dugu, lankidetza proiektuetan parte hartzen duen eta elkartasun proiektuak sustatzen dituen fundaziora, behartsuenekin batera lan eginez. Jai zoriontsuak!\nULMA Construction\t2017-12-20\nAzken hamarkadan, Nueva Yorkeko paisaia finantzarioa eraldatzen ari da eraikuntza berriekin. 110 metroko altuerarekin, 26 Ann Street eraikina World Trade Centerretik urrats batera dago, eta Fulton Street kaletik hurbil egiten ari den bizitegi eta saltokien proiekturik handienetako bat da. Eraikinean, bosgarren solairutik gora, hoteleko 298 logelak daude, eta beheko solairuetan, berriz, zerbitzuak eta merkataritza lokalak. […]\nULMA Construction\t2017-12-15\nULMA Constructionek BIKAIN euskararen kalitatearen ziurtagiriaren goi mailako zilarra eskuratu du\nAsteazkenean, beste 34 erakundetako ordezkariekin batera, Bilboko Euskalduna Jauregian izan ziren Raul Garcia ULMA Constructioneko lehendakaria eta Euskara Batzordeko kideak BIKAIN ziurtagiria jasotzen, Bingen Zupiria Kultura eta Hizkuntza Politikako sailburuaren eta Miren Dobaran Hizkuntza Politikako sailburuordearen eskutik. Bigarren aldia da BIKAIN ebaluatzaileen kluba osatzen duten kanpoko aditu kualifikatuek ULMA Constructioneko Oñatiko guneetan euskararen presentzia, erabilera […]


5G ezbaian | Iritzia | Berria\nIñaki Alegria - Informatika doktorea, eta UEUkidea\nTeknologiaren etengabeko apologiarekin batera, azken boladan zabaltzen doa 5G telefono-sareen inguruko eztabaida. Hainbat ikuspuntutatik datoz aipatzen diren eragozpenak: geopolitika, osasuna, ingurumena, kontrol soziala...\nGeopolitikan Txinak Huawei enpresaren bidez egin lezakeen balizko espioitzak hautsak harrotu ditu, eta ustez teknikoak diren erabakiak, 5G hedapenerako lehiaketa publikoak esaterako, baldintzatzen ari da. Espioitza zilegi da, nonbait, txinatarrek egiten ez duten bitartean.\nOsasunaren arloko objekzioei heldu baino lehen, hel diezaiogun oinarri tekniko minimoari. Haririk gabeko teknologia honen abantaila nagusia, abiaduraz gain, latentziaren hobekuntza da, hau da, komunikazioaren beste muturrean eragiteko azkartasuna. Horrek ahalbidetzen du dispositiboen erreakzio azkarragoa, gauzen Internet arloko bideokamerekin eta bestelako sentsoreekin etengabeko interakzioa erraztuz. Horrela, lehen kable bidez egin behar ziren konexio azkarrak, 5Grekin haririk gabe izango dira posible. Horretarako uhin-espektroaren hiru frekuentzia-banda erabiltzen dira, bat dagoeneko 4G teknologian erabiltzen dena eta beste bat TDT telebistarako duela gutxi arte erabiltzen zena.\n5G teknologia koronabirusarekin lotu duten teoria konspiranoikoak alde batera utzita, hainbat mediku, zientzialari eta ekologistak teknologia horren osasunaren gaineko eragin kaltegarriez eta arriskuez ohartarazi dute, eta sinadura bilketari ekin diote. IKT arloko aurreko teknologia batzuek ere, wifiak esaterako, kezka hori piztu zuten, baina, horietan bezala, 5G teknologiarekin ez dago ebidentzia zientifiko argirik, momentuz behintzat, osasungintza arloko arriskuez. Hala ere, aipatzen dituzten zuhurtzia falta eta kontrolik gabeko hedapena kontuan hartzekoak dira. Ingurumen azterketarik gabeko instalazioak egiten ari dira, eta hori salatzekoa da.\nNire ustez eragozpen kezkagarrienak ez daude osasunarekin lotuta, larrialdi klimatikoekin, boterearen kontzentrazioarekin eta gizartearen kontrolarekin baizik.\nGero eta ahaltsuago paradigmaren barruan bete-betean kokatzen den teknologia hau abiatzeko azpiegitura handiak ezarri behar dira, ez dakigu oso ondo zertarako, ez dakigu oso ondo nola ordainduko den, baina aurrera egin behar omen da. Beste azpiegitura erraldoietan bezala desazkundearen beste muturrera eraman nahi gaituzte. Berdin du arrakala digitala hor egoteak (gurean eta munduan) edo hirietako nagusitasuna eta herrietako/landako bazterketa gero eta handiago izateak; aurrera jarraitu behar. 5G hedatzeko inbertsio itzelak etorriko (omen) dira: ehunka satelite, milioika antena... Zuntz optikoan eta 4G teknologian inbertsioak egin berritan. Ez al litzateke zentzuzkoagoa izango dagoen teknologia denon esku jartzea, arrakala digitala gaindituz eta herri guztietarako estaldura ziurtatuz. 5G teknologiak arrakala handiagoak ekarriko ditu zalantzarik gabe.\nGainera, etengabeko inbertsioen behar horrek teknologia oso esku gutxitan kontzentratzea dakar (hemen Euskaltel eta MasMovil-Ibercom enpresekin gertatzen ari da gaur egun), burujabetza teknologikoa eragotziz eta kontrol soziala erraztuz. Aplikazio asko aipatzen dira: telemedikuntza, gidaririk gabeko autoak, bideo-transmisioak zuzenean baliabide gutxirekin... baina guztien gainetik kontrol sozialari begirakoek dirudite prest daudenak: erraza izango da denon aurpegiak kontrolatzea edonon. Haririk gabe, noski.\n5G, digitalizazioaren iraultza


Eurasiako orain arteko bitxi apaindurik zaharrena aurkitu dute - Elhuyar Aldizkaria\nStajnia kobazuloan (Polonia) aurkitutako zintzilikari apaindua. Arg. Antonino Vazzana/BONES Lab\nMamut-letaginez egindako zintzilikari apaindu bat da orain arte aurkitu den Eurasiako bitxirik zaharrena. Stajnia kobazuloan aurkitu zuten (Polonia), 2010ean, zaldi-hezurrez egindako tresna batekin batera, eta, erradiokarbonoaren datazio zuzenaren bidez, 42.000-37.000 urte dituela kalkulatu dute. Egileen arabera, ezagutzen den bitxi apaindu zaharrena da, eta pentsamendu sinbolikoaren sorrerarekin eta Homo sapiens espeziearen hedapenarekin erlazionatuta dago. Scientific Reports aldizkarian eman dute ikerketaren berri.\nIkertzaileek azaldu dutenez, itxura obalatua du, eta 4,5 cm luze eta 1,5 cm zabal da. Bi zulo ditu, haietako bat osorik, eta puntutxoz apainduta dago. 50 puntu baino gehiago dira, kurba irregular bat marrazten dutenak. Badaezpada ere, aztertu dute markak gerora egin ote zituzten, mamut-letagin zahar batean. Alabaina, zintzilikarioari itxura eman ziotenean eta markak egin zituztenean bolia freskoa zegoela baieztatu dute. Hau da, datazioak zehaztutako garaian apaindu zuten.\nEurasian aurkitu diren arte eramangarriaren beste adibide batzuekin alderatu dute, eta esanahia argitzeko hipotesi batzuk ere aztertu dituzte. Halakoetan, iradoki izan da ehiza zenbatzeko markak izan zitezkeela, edo egutegi-moduko bat, Ilargiaren edo Eguzkiaren zikloan oinarritutakoa, baina ez dute baztertu edertzeko izatea, besterik gabe. Edonola ere, pieza garrantzitsua da sinbolismoa eta arte eramangarriaren sorrera eta hedapena ikertzeko.


Eap - kontsulta zabalik publikoa eIDAS erregelamendua berrikustea\nKontsulta zabalik publikoa eIDAS erregelamendua berrikustea\nuztailak 27 2020\nKontsulta publikoari irekita egongo da urriaren 2ra arte jasotzeko oharrak.\nEuropako Batzordeak martxan jarri du kontsulta publikoa egiteko berrikuspena . Erregelamendua (EB) 910/2014 europako parlamentuaren eta kontseiluaren 2014ko uztailaren 23ko identifikazioari buruzko elektronikoa eta zerbitzuak, transakzio elektroniko konfiantzaren barne-merkatuan (Erregelamendua eIDAS ).\nAzterketa horretan, baliteke eskema bat egin duten Europako Nortasun Digitala, Kontseiluaren ondorioak , ekainaren 9koa, batzordearen komunikazioari buruz “ konfiguratuz europako etorkizun digitalean ere gertatuko da ”. ondorio horietara eskatu egiten zaio batzordeari, indarrean dagoen legeriaren eskatzen dio garatzen segitzeko proposamenak aztertzeko, gaur egungo esparru identifikatzeko eta kautotzeko, mugaz haraindiko Araudia eIDAS esparru bat, europako nortasun digitala, estatu kideei induciría esku jartzeko europar guztiek identitate digitalak erabil ditzaten, era orokorrean eta seguruak eta elkarreragingarriak, egiten diren transakzioen segurtasuna publikoak eta pribatuak en línea.\nKontsulta honek helburu du buruzko iruzkinak jasotzea eta garapena bultzatzen duten faktoreen eta nortasun elektronikoa europan zerbitzuak izan zuen eraginari buruz aukeren nortasun digitala lortzeko europako honetan lagun dezake. kontsulta beteta galdera-sorta erabilgarri urriaren 2ra arte.


Josu Labaka: "Etorkizunean, herri bezala, munduaren aurrean euskaldun agertuko al garen dago jokoan" - Uztarria (Azpeitia)\n2019ko urr. 5a, 12:17\nJosu Labaka Azpeitiko Udaleko zinegotzia izan da Udalerri Euskaldunen Mankomunitateko lehendakaria azken lau urteetan, eta gaur pasatu dio lekukoa lehendakari berriari, Elgetako alkate Iraitz Lazkanori. Egindako bidearekin gustura dago Labaka, baita euskalgintzak eta instituzioek elkarlanean bide berri bat urratu dutelako ere. Arnasaguneen garrantziaz ohartarazi du, beste behin.\nJosu Labaka artxiboko irudi batean. Ikusi haundiago | Argazki originala\nKargua hartu zenuenean zortzi ziren UEMAko kide ziren udalerriak; orain, berriz, bederatzi. Dena den, zerrendan falta dira Aia eta Azkoitia...


Urtero balorazio elkarrizketak ezarri dituzu, batez ere zure langileek egindako lanaren balantzea egiteko, helburu berriak finkatzeko eta langileek dituzten itxaropenak eta zailtasunak hobeto ulertzeko. Hori ere moldatu edo zoriontzeko aukera izan daiteke, hala badagokio.\nEmaitza hobea lortzeko, desegin urteko elkarrizketa urteko soldata igoeraren gaiarekin, erraza ez bada ere.\nZergatik ez antolatu banakako elkarrizketak lehen urrats gisa eta gero soldata igoeren arazoari aste batzuk barru aurre egin? Elkarrizketa eraikitzaileagoa izango da eta zure langileek ez dute beren burua justifikatzen saiatuko kritiketan ...\nUrteroko ebaluazio elkarrizketa: orain da garaia! Uztailaren 10, 2021Tranquillus\nREAD Automatizatu zure marketina\nAtzeranzkoNola ikasi zure hiztegia betirako?\nSuivantMosaLingua gida: Nola gorde arrakastaz Urte Berriko Ebazpenak [eBook]\nGazteen Konpromiso Kontratua (CEJ) buruzko guztia\n1 gazte, 1 irtenbide plataforma Europari eskainitako atal batekin aberastu da


ABENDUAREN 29AN MENDIRA, BAZATOZ? – Egizu elkartea\nGetxoko berbalagunak mendira joaten hasiko gara hilean behin, auto partikularretan batzuetan, transporte publikoan besteetan, hileko 3. edo 4. asteburuan, larunbat eta igandea tartekatuz.\nGure hurrengo irteera abenduaren 29an izango da, igandean. Metroz joango gara Urdulizerantza eta Plentziatik buelta baita ere metroz egingo dugu. Gure mendi-taldeko ateak eta besoak zabalik dituzu, parte hartzeko baldintza bi daude, besterik ez: euskaraz egitea eta jendea ezagutzeko gogoa izatea.\nAbenduko irteeran Danik eramango gaitu URDULIZ-BUTROI-PLENTZIAra.\nABENDUAK 29: Urduliz-Butroi-Plentzia\nORDUA: 9:10etan ( 9:19 tako metroa hartzeko Urdulizerantza)\nGERALEKUA: Algortako Metroko plaza\nBUELTA: 14:00etan Algortan\ngarazi2019-12-17T20:00:13+01:002019-12-17|agenda, berbalagunok, egizu, irteerak, mendi irteerak|0 Comments


Vicente Zaragueta hil da - Gizartea - Berria\nVicente Zaragueta hil da\nDonostiako Aquariumeko zuzendari izandakoak 2011ko Aieteko konferentzia sustatu zuen, besteak beste.\nZaragueta, Bakearen Aldeko Alkateen Nazioarteko Konferentzian, 2013an. Jon Urbe / Argazki Press\n2015eko abenduak 7\nZaragueta ozeanografoa zen, eta Gipuzkoako Ozeanografia Elkarteko presidente. Donostiako Aquariumeko zuzendaria izan zen, eta Eusko Ikaskuntzako eta Euskalerriaren Adiskideen Elkarteko kide ere bazen.\nBakegintzan ere aritutakoa da. Aieteko Bake Konferentziaren sustatzaileetako bat izan zen eta 2013ko urriaren 10ean eta 11n Donostian egin zuten munduko alkateen bake konferentziako ohorezko patronatukide izendatu zuten.


Gaur hasiko dira EAEn covid-19aren kontrako txertoaren bigarren dosia jartzen\nLehen dosiak jarri zirenetik 21 egun igaro direnean, Hondarribiko Caser Betharram egoitza, Gasteizko Ajuria egoitza eta Elorrioko laguntza zentroa izango dira txertaketa zikloa osatzen aurrenak.\n21 egunen ondoren, Pfizerren txertoaren bigarren dosia iritsi da lehen egoitzetara\nCovid-19aren kontra Pfizer-BioNTech konpainiak ekoitzitako txertoaren bigarren dosia jartzen hasi dira gaur Euskal Autonomia Erkidegoan, abenduaren 27an txertaketa kanpaina abiatu zen egoitzetan. Hala, Hondarribiko Caser Betharram egoitzako, Gasteizko Ajuria egoitzako eta Elorrioko laguntza zentroko egoiliarrak eta langileak izan dira bigarren dosia hartu duten lehendabizikoak. Nafarroan bihar ekingo diote.\nAurrekoan baino kamera gutxiago parean zituztela hartu dute gaur txertoa 91 urteko Consuelo Landak Gasteizen, 80ko Begoña del Olmok Elorrion eta 87ko Bernardina Escuderok Hondarribian. Lehendabizikoak izan ziren aurreneko txertoa hartzen EAEn, eta bigarrengoan ere eurak izan dira protagonistak.\nLaura Rodriguez Caser Betharram egoitzako zuzendaria pozik eta itxaropentsu agertu da, txertaketaren zikloa osatuta "argia ikusten" hasi direlako tunelaren amaieran.\nDuela 21 egun jarri zieten txertoa Hondarribiko egoitzako erabiltzaileei, eta, Rodriguezen arabera, "inork ez du albo-kalterik izan" eta kutsatzerik ere ez dute atzeman txertatutakoen artean. Oraingoz, eta harik eta osasun agintariek bestelako irizpiderik ezarri arte, prebentzio neurriak bere horretan mantenduko dituzte. Hori bai, onartu du "lasaitasun apur bat" berreskuratuko dutela gaurtik aurrera.\nEgoitza horretako langile ere baden Ane Aginagaldek bigarren txertoa jaso du, eta bera ere gustura agertu da hedabideen aurrean. “Atzera kontaketa hasi da”, esan du, txertoak bere eragina egiteko beharrezkoak diren zortzi-hamar egunei erreferentzia eginez. “Benetako normaltasuna” berreskuratzeko bidea ikusten du txertoari esker.\nIkusmin gutxiagorekin, aurrekoan baino lasaiago aritu direla lanean aitortu dute bi profesionalek.\nPfizer-BioNTech konpainiak txerto banaketa aldi baterako murriztuko duela iragarri ondoren, dosi horien banaketaren inguruan piztu den polemikaren erdian hasiko dira bigarren txertoa ipintzen. Hain zuzen, datorren astetik aurrera, eta aldi batean, Europako herrialdeei dosi gutxiago banatuko dizkiela iragarri du asteon farmazeutika horrek, ekoizpen gaitasuna areagotu ahal izateko; urtean 1.300 milioi dosi ekoiztetik 2.000 produzitzera igarotzea da euren helburua.\nHorren aurrean, txertoaren banaketa irizpideak aldatzea erabaki du Espainiako Gobernuak, erkidego guztietan txertaketa ziklo osoa bermatu eta lehen txertoa jasota duten pertsona guztiei bigarrena jarri ahal izateko. Aurreikusitako dosien % 56 bidaliko ditu bihar Pfzierrek Espainiara - 205.725 dosi, 360.000 beharrean-. Illaren hitzetan, banaketa "ekitatiboa" izatea da xedea, baina baita "garantista" ere, hau da, "lehen dosia jaso duten pertsonek bigarren dosia jasotzea bermatzea, 18tik aurrera".\nGauzak horrela, kanpainaren lehendabiziko asteetan jasotako txerto guztiak jartzea erabaki zuten erkidegoek beste hainbeste jasoko dituzte zikloa behar bezala osatzeko, eta, aldiz, txerto kopuru jakin bat gordetzea erabaki zutenei, biharko bidalketan aurreikusitakoa baino txerto gutxiago igorriko zaizkie. Haserre hartu du erabakia Iñigo Urkullu lehendakariak, eta "bidegabea" eta "onartezina" dela esan du.\nEAE eta Nafarroa izan dira, orain arte, txerto gutxien jarri dituzten erkidegoetako bi. Bigarren dosia bermatzeko, txertoak gordetzea izan da Hego Euskal Herrian hartutako estrategia, horrek jende gutxiago txertatzea ekarri badu ere.\nUrkulluren arabera, "beharrezkoa da gertatu daitezkeen hornidura gabeziak aurreikustea", eta, orain, "frogatuta" geratu da Eusko Jaurlaritzaren txertaketa mailakatuaren estrategiaren "egokitasuna". "Txertoa edozein preziotan jartzeko lasterketa eroa eraginkorra ez dela eta arriskutsua dela frogatu da", idatzi zuen, atzo, sare sozialetan.


Beste buelta bat azkoinari - - Alea.eus\nBeste buelta bat azkoinari\nKoldo Alzola 2013-01-21 09:46\nZorioneko herri honetan zure harritzeko gaitasunak gainezka egin duela uste duzunean, beti gertatzen da ahoa bete hortz uzten zaituen beste bidegabekeriaren bat. Halaxe gertatu da azken aldian Gasteizko Alde Zaharrean, izan ere, hemen estatu errepresioaren azkoinari beste buelta bat eman diote auzoko festak Espainiako Auzitegi Nazionaleko jomugan jartzeko.\nIragan urtarrilaren 8an hamaika auzokidek auzitegi berezian deklaratu behar izan zuten “Dignidad y Justicia” eskuin muturreko erakundeak jarritako salaketa bat tarteko. Gasteiztarrek Zaharraz Harro jai egitarauaren barruan antolatutako kalejira batean hartu zuten parte, helburua auzuneko presoen senitartekoei bizilagunen elkartasuna helaraztea zutelarik. Martxan zehar auzoko presoak kartzelaratuta dauden espetxeetarako kilometroak agertzen zituzten kartelak erakutsi zituzten, auzoko jaietako zapia jarriz omendu zituzten haien ahaideak, eta salaketak hitzez hitz dioenaren arabera «baskuentzezko bertsoak errezitatu eta aurreskua dantzatu ere egin zuten». Hamaika ikusteko jaioak gara! Salatariek delitutzat daukatena, beraz, euskarazko bertsoak botatzea da, ez bertsoek diotena, izan ere, deklaratzeko eskabidearekin batera auzitegiak bertsoen edukia itzul dezaten eskatzen baitu. Baina bertsoak ateratzeko modukoa dena aurreskuarena da, infernuko sorgin dantza madarikatu horrena. Hori ere delitu frogatzat hartzeak adar jotze makabroa dirudi. Baina astakeria horiez guztiez gainera Orden Publikorako Auzitegia haratago joan da. Azkoinari beste buelta bat eman eta PPko Barcenasen beraren aurka ere aginduko ez zukeen ikerketa jarri du abian. Erantzukizunen azken muturrera iritsi nahian, Zaharraz Harroko jai batzordearen eta Barrenkale auzo elkartearen kontrako ikerketa agindu dute, eta baita kalejiraren bideoa Youtuben sartzeko ausardia izan zutenen kontrakoa ere.\nKalejiraren aferaren haritik tiraka jarraituz gero, Zaballako presondegia txiki geratuko zaie Alde Zaharreko auzokide guztiok gatibu sartzeko, hobe lukete, akaso, sionistek Zisjordanian egiten duten moduan auzune inguruko harresi bat eraiki eta bizilagun guztiok preso bilakatzea... baina ez diet ideiarik emango. Nolanahi ere, azkenean “Dignidad y Justicia” erakundearen salaketa, seguraski, ezerezean geratuko da, eginbide serioa baino funtsik gabeko adar jotze makabroa besterik ez baita. Baina Madrilgo auzitegietara joan behar izatea eta nork bere burua auzi zoro horretan harrapatuta ikustea, berez, bada zigor nahikoa. Eskarmentuak erakutsi digu azkoina kalitate oneko altzairuzkoa izan ezean, pitzatu egiten dela gehiegi estututakoan. Eta Espainiako demokrazia ez da, hain zuzen, oso kalitate onekoa, “todoacien” denda batean erositakoa baizik. Egunen batean azkoina kraskatu egingo da. Bitartean auzo honek bizirik dirauen heinean, auzokoekiko elkartasunaren eredu izaten jarraituko du. Baita preso daudenekin ere.


AstraZenecatik gaur bertan 9.070 dosi jasotzea espero du Jaurlaritzak - etakitto.eus\nAstraZenecatik gaur bertan 9.070 dosi jasotzea espero du Jaurlaritzak\nEusko Jaurlaritzako Osasun sailburu Gotzone Sagardui elkarrizketatu dute, gaur goizean, Radio Vitoria irratiko “Gaur Actualidad” saioan. Osasun sailburuak esan du gaur AstraZenecako txertoaren 9.070 dosi jasotzea espero dutela. Azaldu duenez, Osasun Batzordeak erabakiko du txerto hau zein talderi eman behar zaion lehendabizi. “Batzordearen irizpenaren arabera, guk agertoki ezberdinak ditugu prest”, zehaztu du. Sagardui sailburuak espero du otsailean amaituko dela osasun-langileen txertaketa, eta hilabete honetan bertan 80 urtetik gorako talde batzuekin hasi ahal izango dela.\nBestalde, eta birusaren aldaerei dagokienez, Sagarduik azaldu du Euskadin britainiar aldaera baino ez dagoela, ez dagoela baieztatutako beste aldaerarik, eta kasuen kopurua ez dela 200era iristen. “Kopurua handitzen joango da, beste lurraldeetan egin duen bezala”, gaineratu du. Baina, dirudienez, merkatuan dauden txertoek aldaera horri aurre egiteko balio dute. Gainera, azpimarratu du gaur egun lagin positibo guztien % 25 aztertzen direla, birusaren aldaera badago ere.\nJoan den astean ikusten hasi zen joera-aldaketaren aurrean, esan du ikusi beharko dela joera hori berresten den eta ospitaleratze kopuruak ere behera egiten duen. “Hala ere, egoera zaila da“, gaineratu du. Sagarduiren hitzetan, ZIUen okupazioa altua da, baina Osakidetzak erreakzionatzeko gaitasuna du.\nIkastetxeei buruz galdetuta, sailburuak gogorarazi du Osasun Saileko eta Hezkuntza Saileko ordezkariek osatutako lantalde bat dagoela, eskola-eremuan hartu beharreko neurriak ezartzen dituena, eta neurri horiek berriro eguneratu direla joan den astean. Sagarduik azpimarratu duenez, gaur egun ikasgelen % 2 baino gutxiago daude itxita Euskadin. Judimendiren kasuan, protokoloa jarraitu direla eta baheketa bat egin zutela azpimarratu du, “ordenan eta ezarritako denboran”.\n« Mariano Arsuagak ‘A tientas’ erakusketaren bilduma birtuala osatu du Eremu gorritik atera da Eibar, 491,37ko intzidentzia-tasarekin »


Mumia Abu-Jamal - Wikipedia, entziklopedia askea.\nFiladelfia, 1954ko apirilaren 24a (67 urte)\nBenjamin Franklin High School (en)\nkazetaria, militante politikoa, iritzi-kazetaria, politikaria, idazlea eta irrati-esataria\nAbu-Jamalentzat justizia eta askatasuna eskatzen, Frantzian, 2007an\nFiskaltzak heriotza sententzia berri bat bilatu nahi zuen, epaiketa berri bat antolatuz; eta "soilik" Biziarteko Zigorra ala Heriotz Zigorraren sententzia kaleratuko zuen epaimahai berriak. Horrelako epaiketa berri batean Mumiak bere askatasuna lortu ez arren, bere ustez, epaimahai baten aurrean bere errugabetasuna erakusteko aukera egokiena izango zuen.\nWikimedia Commonsen badira fitxategi gehiago, gai hau dutenak: Mumia Abu-Jamal\nMumia Abu-Jamal Aske Koalizioa (Ingelesez)\nMexikoko Mumiaren Lagunak (Gaztelaniaz)\n↑ Mumia Abu-Jamal ekintzaileari ez diote heriotza zigorra ezarriko. berria.info\nOrriaren azken aldaketa: 12 maiatza 2021, 03:27.


Bihar irekiko da hautesle-erroldaren kontsulta egiteko epea Ermun - Deia\nApirilaren 5eko hauteskundeetarako\nBihar irekiko da hautesle-erroldaren kontsulta egiteko epea Ermun\ndeia.eus 17.02.2020 | 15:58\nERMUA. Bihar, astelehena, otsailak 17, epea irekiko da apirilaren 5eko Euskal Legebiltzarrerako Hauteskundeetan parte hartu ahal izateko hautesle-erroldaren kontsulta egiteko epea. etxebizitzaz aldatu diren, Ermuan erroldatuta ez zeuden edota 18 urte bete dituzten pertsonek Hautesle-erroldan modu egokian izena emanda daudela kontsultatu ahal izango dute.\nHautesle-errolda zortzi egun naturalez egongo da ikusgai, bihar astelehena, otsailak 17, hasi eta datorren astelehenera arte, hilak 24, biak barne. Hautesle izateko baldintzak betetzen dituzten eta botoa emateko eskubidea behin betiko edo aldi baterako galdu ez duten pertsonen inskripzioa jasotzen du erroldak.\nInternet bidez: Ermuko Udalaren webgunearen bitartez, galdetegi batera jotzeko aukera izango dugu. Bertan, NAN zenbakia – letra eta guzti – eta jaiotze-data sartuko ditugu, eta Hautesle-erroldan jasotako informazioa agertuko zaigu. Datuak zuzenak badira, botoa ematera joan beharko dugun Hauteslekua eta Mahaia adieraziko dizkigu aplikazioak. Galdetegia erabilgarri egongo da hilaren 24ko gaueko 12ak arte.\nErroldan ez dauden biztanleek erreklamazioa aurkeztu dezakete Abiapuntun, eta haien izenean izapidetuko dute Hautesle-Erroldaren Bizkaiko Ordezkaritzaren Bulegoan, hurrengo hauteskundeetan botoa emateko eskubidea gauzatzea oztopa edo eragotz dezakeen edozein akats zuzentzeko.


Irekia Eusko Jaurlaritza - Gobierno Vasco :: Josu Erkorekak, Juan Luis Ibarrak eta Juan Calparsorok Justizia arloan euskararen erabilera bultzatuko dien "Auzia Euskaraz" proiektua aurkeztuko dute\nJosu Erkorekak, Juan Luis Ibarrak eta Juan…\nProzedura judiziala erabat euskaraz izapidetzea da helburua.\nEusko Jaurlartitzak 1,3 milioi euro inguru bideratuko ditu 2014an Justizia Administrazioko langileen hizkuntza-normalizaziora.\nEusko Jaurlaritzako bozeramaile eta Herri Administrazio eta Justiziako sailburu Josu Erkorekak, EAEko Auzitegi Nagusiko presidente Juan Luis Ibarrak eta Euskadiko Fiskal Nagusi Juan Calparsorok «Auzia Euskaraz» programa aurkeztu diote arratsaldean komunitate juridikoari (epailetza, fiskaltza, abokatutza, prokuradoretza…), Euskararen Nazioarteko Egunaren ospakizunen inguruan.\nProgramak, bada, justizia-arloan hizkuntza-normalizazioa bultzatzea du helburu. Proiektuari esker, prozedura judizialak euskaraz erabat izapidetzea lortu nahi da, abokatuak demanda judizial bat jartzen duenetik, dagokion ebazpena hartu arte.\nLantaldeak sortuko dira prozedura judizialean diharduten operadore judizial guztiekin (epaileak, fiskalak, abokatuak, idazkari judizialak…). Hala, talde bakoitzean, programa aurrera eramateko beharrak antzemango dira, garatu edo egokitu beharreko tresnak aztertuko dira eta dokumentu-ereduak edota legeak eguneratuko dira.\nJustizia Sailburuordetzako Hizkuntza Normalizazioko taldeko kideek (EPAIBI) kudeatu eta koordinatuko dituzte bilerak, bai eta talde bakoitzean jorratu beharreko gaiak definitu eta horien zereginak dinamizatu ere.\nAzkenik, Erakunde Arteko Batzorde bat eratuko da: Auzia Euskaraz Batzordea. Ana Agirrek zuzendutako Justizia Sailburuordetzaren koordinaziopean arituko da, eta gai judizialetan euskara bultzatuko duten baterako ekintza koordinatu eta antolatuak ezarriko ditu.\n2014an EUSKARAZKO AURREKONTUA JUSTIZIA ADMINISTRAZIOAN\nEusko Jaurlaritzak 1,3 milioi euro inguru bideratuko ditu 2014an Justizia Administrazioko langileen hizkuntza-normalizaziora, herritarrek euskaraz egiteko eskubidea berma dadin.\nerkoreka_auzia_euskaraz_eu.mp3 behera kargatu (2 MB)\nErabakia, Bizkaiko Abokatuen Elkargoari diru-laguntza bat emateari buruzkoa, Abokatutzan aritzeko Masterraren ondoriozko gastuak ordaintzeko (modalitatea: euskara) (2013-2014 ikasturtea). (2014-12-16(e)ko Kontseiluan hartutako erabakiaren laburpena)


Valentina, hau ere politika da - Lea-Artibai eta Mutrikuko Hitza : Lea-Artibai eta Mutrikuko Hitza\nValentina, hau ere politika da\nKoronabirusak sortu duen larrialdi egoera honen aurrean, hainbatetan telebistan hau ez dela politika entzun dut, Espainiako estatuko presidenteari esate baterako. Mugek eta banderek ez dutela axola halako pandemia baten aurrean.\nHala beharko luke bai, baina hara zer eta egin dituen gauzetatik bat larrialdi egoera Espainia osorako aldarrikatu da; jakina, larrialdia Espainia osoan delako eta toki guztietan berdin-berdin, ez dago mugarik, ez dago banderarik. Hala esan dute gobernuan bere bazkide diren beste horiek ere, hemen ez dago lurralde ezberdintasunik, klase ezberdintasunak baizik, pobreek hiltzeko aukera gehiago dute aberatsekin konparatuz.\nEz dago ez mugarik, ez banderarik, eta hartu dituen neurrietatik bat mugak ixtea izan da; existitzen ez ei diren muga horiek itxi eta Araba, Katalunia edota hori eskatu duen Murtziako muga ezin da itxi, baina Gipuzkoa eta Lapurdiren artekoa bai.\nAi, Valentina, egun batez zu izan zinen espainiarren heroia. Zuk garbitu zenituen Espainiako Kongresuko atril eta mikrofonoa. Zuk zaindu zenuen gure ordezkarien osasuna. Ai ez, gure ordezkariak ez ziren han izan.\nTira, Valentina, zuk, zeure trapu, garbikari eta fris-frisarekin armaturik –orain gerra hizkuntzan modan ei dago– Espainiako estatuko etxe garrantzitsuena salbatu zenuen, guztion etxea omen dena, demokraziaren aterbe nagusia.\nAi, Valentina, zuk bai, zuk. Telediario, teleberri eta abar guztietan zure irudia ikusita eta jaso zenituen txaloak entzunez, zera otu zitzaidan, zenbat Valentina ez ete diren munduan egongo halako lanetan egunero fin-fin eta sarri miseriazko soldatak jaso, kontratu barik, inolako errekonozimendu barik.\nSeguruenik toki askotatik birusa kentzeko beste Valentina egongo dira munduan, Valentinoren bat ere. Ziur Loiuko aireportukoan badagoela Valentina bat. Baita tren geltokietan. Eta beste hainbeste tokitan, ziur.\nBaina, Valentina, hau ere politika da. Hitzez ez bada, ekintzez. Zuen lana gutxietsita, hor jarri dute espainiako indar armatua eta Ertzaintza, oraingoan trapu, garbikari eta fris-frisez armatua, jo eta fuego garbiketa lanak egiten.\nZuen ordez, Valentina, telebistetan garbiketa lanetan agertzea ez dela politika diote. Bai zera!


2021a euskara erdigunean jartzeko urtea izan dadin - Uriola.eus\nUrko Aierbe - Euskal Herrian Euskaraz 2021-02-06 09:00 Euskara Bilbo\nPandemia gizadiaren historian mugarri garrantzitsua izango da, eragin sakona izan eta abagune erabakigarrian gertatzen ari delako. Pertsonon izatea, humanitatea eta mundua bera sakonki eraldatzen hasiak diren abagunea. Horrek hizkuntzaren ikuspegitik ere eragiten gaitu.\nEuskal Herria euskalduntzeko prozesua burutzetik urrun gaudenean, pandemiaren eta aldaketa-abagunearen astinaldiek prozesu horretan kostata eraiki ditugun zutabeak dar-dar batean uzten ari dira. Euskalduntzea ondo ez doanaren adierazleak begi-bistan ditugu, pandemiarekin okerrera egin duten adierazleak. Horrela, pandemiak aukeratzeko atakan jarri gaitu: azken hamarkadatan aurreratutakoa irabazpidean jartzeko normalizazio-prozesuan jauzi kualitatibo eta kuantitatibo esanguratsua egin, ala, hori egin ezean berriz ere atzerako joeran erori.\nEHEren ustez jauzi hori egiteko hizkuntza-politika berria behar dugu. Horrek eskatzen du eragile guztiek beraien jardunaren erdigunean euskara kokatzea, euskaratik eta euskaraz pentsatu eta aritzea behingoz.\nEuskalduntzea bizkortzeko borrokak berrindartzea euskaltzaleon erronka izango da aurten. Euskaldunon hizkuntza-eskubideen eguneroko urraketak agerian utzi eta euskaraz bizi ahal izatea oztopatzen digun zapalkuntza estrukturala salatu eta gainditzeko euskaltzaleen aktibazioa sustatzearen erronka.\nHori guztia estatuen kanpo esku-hartzerik gabe egin behar denaren aldarrikapena ere areagotu beharko dugu. Hori baita pairatzen dugun hizkuntza-gatazkaren muina: estatuen inposizio linguizida. Euskal herritarrok soilik erabaki behar dugu zein nolako hizkuntza-politika garatu nahi dugun Euskal Herrian. Horri begira EHEk ekarpen garrantzitsua egingo du aurten. Ilusioa eta grina berreskuratu eta euskalduntzearen aldeko borroka berrindartzeko urtea izan dadin 2021 hau.\nUdaberriko Ikasleen Topaketa ospatuko du bihar Bilboko AEKk


Txina Kalitate handiko Bus-bar Boxen fabrikatzaileak eta hornitzaileak - Huayi\n1.Busbar-kutxaren produktuaren aurkezpena\nAutobus-barra Kutxa edo Bus-bar-en estalkia erradiazio-gurutzatutako poliolefina materialaz egina dago, propietate fisiko, kimiko eta elektriko bikainak dituena. Isolamendu-tratamenduko materiala da, non bus-barra konektatzen den. Autobus-barra Kutxa isolamendu elektrikoaren babes-estalki moduko bat da, normalean tentsio altuko eta baxuko azpiestaziorako eta tentsio handiko eta baxuko gailuetarako egokia dena. Polietilenozko babesa transformadoreetarako, bus-barrarako, kableetarako eta sarrerako eta irteerako beste linea elektrikoetarako. botere produktuak. Produktuak isolamendu bikaina, zahartzearen erresistentzia, malkoen erresistentzia, UV erresistentzia eta beste propietate batzuk ditu. Produktuaren bekla-egitura berezia desmuntatzeko eta berrerabiltzeko erraza da, eta bus-barren gurutze-konexioa guztiz estali ezin daitekeen akatsa konpontzen du presio handiko bero-uzkurgarri konbentzionaleko hodiarekin.\nGure produktuek, Autobus-barra Kutxa barne, ISO9001: 2015 kalitatea kudeatzeko sistema gainditu dute, ISO14001 ingurumena kudeatzeko sistema eta OHSAS18001 laneko osasuna eta segurtasuna kudeatzeko sistema eta ekoizpenaren segurtasunaren normalizazio ziurtagiria, erabateko ezarpena "6S" ekoizpena kudeatzeko sistema, produktuak zero konturatzen dira. akatsa, bezeroei kalitate egonkorra, errendimendu fidagarria eta balio erantsi handiko kalitate handiko produktuak eskaintzera bideratuta.\n2.Product Parametroa (Zehaztapena) Autobus-barra Kutxa-en\nAutobus-barra Kutxa-aren parametro teknikoak.\n3.Product Ezaugarri eta Autobus-barra Kutxa-aren aplikazioa\nFuntzionamendu-tenperatura: -55 °C ~ +125 °C\nHalogenorik gabekoa, ke gutxiko leuna, suaren aurkakoa, indar handikoa, elastikotasun ona\nKolore estandarra: horia, gorria, berdea, beste kolore batzuk pertsonaliza daitezke\n4. Autobus-barra Kutxa-aren produktuaren xehetasunak\nAutobus-barra Kutxaren xehetasunak\n5.Busbarren Kutxaren Produktuen Kualifikazioa\n6. Bus-barren Kutxaren entrega, bidalketa eta zerbitzapena\nHot Tags: Bus-bar Box, Txina, Merkea, Kalitatea, Solana, Fabrikatzaileak, Hornitzaileak, Fabrika, Aurrekontua, Stock dago


Euskaraldiari eta Martxoaren 8ari lotutako herri bilera bana aste hasiera honetan - Usurbil - Noaua.eus\nEuskaraldiari eta Martxoaren 8ari lotutako herri bilera bana aste hasiera honetan\nNoaua Aldizkaria 2019-05-06 09:43\nHerri bilera irekien aste berria. 2020ko Euskaraldia prestatzen hasi eta Martxoaren 8ko greba feministaren inguruan Usurbilen hasitako lanketari segida emateko bilera ireki bana iragarri da aste hasiera honetan.\n2020ko Euskaraldira begirako bilera\nEstreinako edizioan bezala, Ahobizi nahiz Belarriprest rolen bidez, iazko udazkenean 11 egunez egin eta hasitako ariketari segida ematea, Euskaraldian parte hartzera gonbidatuko dira herritarrak. Eta berrikuntza bat ere iragarri dute; 2020ko udazkeneko ariketa kolektibo berrian, erakunde publiko, enpresa, saltoki, elkarte eta abarrei, entitateei oro har, haien guztien jardunean euskararen erabilera indartzeko konpromiso zehatzak hartzea bultzatuko da.\nUrtebete barru ospatuko den Euskaraldiaren bigarren ediziora begirako lanketan murgiltzen hasteko bilera irekia deitu du iazko edizioaren harira osatu zen herritarren batzordeak. Biltzeko hitzordua gaurko (maiatzaren 6rako) finkatu dute, 18:00etan Potxoenean.\nEmakume taldearen bilera\nMartxoaren 8ko greba feministaren harira hasitako lanketari jarraipena emateko bilera irekia deitu du Usurbilgo emakume taldeak maiatzaren 7rako (asteartea) 18:00etan Potxoenean.


Zer artista grafikok diseinatzen du Google Doodles? | Sormenak linean\nZein artistak diseinatzen ditu Google doodle-ak?\nPaul gondar | | Artistak, Hainbat\nZer diseinatzen duen artista grafikoak zirriborroak de Google? Nabigatzaile hau erabiltzen ari ginela beste batzuetan gure bizitzako une batean egin diogun galdera da. Ibiltzen garen bakoitzean Google Ikusten dugun lehenengo gauza irudi nagusia da, jatorrizko logotipoa Google duten egun horrek ordezkatzen duenaren arabera aldatzen diren era guztietako ilustrazioak.\nDenok ikusten ditugu horiek zirriborroak egunero baina ba al dakigu nork sortzen dituen? lan horren guztiaren atzean artista dago zer irudikatzen duen berria zirriborroak sartzerakoan txunditzea Google. Ren sormena Google ez du mugarik, ezta artista honek ere badirudi 2000. urteaz geroztik ilustrazio irudimentsu eta dibertigarriak sortu ditu logotipoarekin batera Google.\nDenok sartu gara -ren bilatzailea Google eta pozarren ikusi genuen logotipoarekin bat datorren ilustrazioa, erabiltzailea erakartzeko beste modu bat delako konbinatu sormena informazioarekin ondo asko zirriborroak de Google irudikatu data eta pertsonaia historiko garrantzitsuak.\n1 Nork diseinatzen ditu Google Doodles-ak?\n2 Noiz jaio ziren Google doodle-ak?\n3 Zenbat doodle daude?\n4 Zergatik funtzionatzen dute hainbeste Google doodleek?\n5 BIDALI ZURE DOODLES GOOGLE-ra!\nNork diseinatzen du Doodles de Google?\nEra guztietakoak data eta gertaera garrantzitsuak modu ilustratuan irudikatuta logotipoa konbinatuz Google era guztietako ilustrazioekin, duela gutxi ere jolas eta bideo interaktiboak. Google Zalantzarik gabe, berrikuntza eta sormena aitzindaria da, baina nor dago ilustrazio deigarri horien atzean? lan horren guztiaren atzean Dennis Hwang artista dago, artista honek parte hartzen du lehenengoa sortzen hasi zen zirriborroak to Google horietako bakoitzean bere irudimena emanez. Gaur egun, enpresak izan duen hazkundearekin batera, lan hau burutzen da ilustratzaile taldea deitu doodlers.\nNoiz jaio ziren Google doodle-ak?\nThe zirriborroak de Google "jolasten" sortu ziren ren sortzaileak Google jolasten hasi ziren 1998. urtean logotipo korporatiboarekin txotxongilo bat gehituz logotipoaren bigarren "o" -aren atzean. Bi urte geroago 2000. urtean Dennis Hwang artistari logotipoarekin batera ilustrazioak sortzeko eskatu zitzaion. Gaur egun zirriborroak de Google egileak dira talde lana pertsona talde batek erabakitzen du zein gertaera grafikoki irudikatu. Pertsona bakar batek sortutako zerbait oso txikia izan zena dena sortutako zerbait handia bihurtu da profesional sortzaileen taldea.\nBideo honetan artista ikus dezakegu Dennis Hwang zirriborroak de Google. Zalantzarik gabe, lan ikaragarria eta luxua da erabiltzaileok diseinurako profesional honek nola funtzionatzen duen ikustea.\nZenbat doodle daude?\nHainbeste urteko lanaren ondoren normala da sorta bat izatea zirriborroak baina Ba al dakizu zenbat sortu diren 2000. urtean sortu zenetik orain arte? sinetsi edo ez, gaur egun guztira daude 2000 doodle, 2ooo gertaera garrantzitsuak ilustrazioaren bidez irudikatzeko modu, sormen lan izugarria, zalantzarik gabe.\nSutsua bazara zirriborroak Ezin duzu galdu ilustrazio eta diseinuarena galeria propioa Google denak ikusi ahal izateko zirriborroak enpresaren hasieratik orain arte sortua. Galeriak badu bilatzailea non bilatu zirriborroak modu ordenatuan data edo gertaera garrantzitsuak.\nGalerian sartu eta a gainean klik egiten dugunean Doodle informazio interesgarriagoa eskuratu dezakegu horri buruz Doodle konkretua eta adierazten duen gertaera. Interesgarria da era guztietako gauzen berri eman dezakegu aldi berean, oso sormenezko ilustrazio lana ikustea gustatzen zaigu.\nZergatik funtzionatzen dute hainbeste Google doodleek?\nThe zirriborroak de Google hainbeste lan egiten dute alde batetik ikusmen erakargarriak dira erabiltzailea ikustea eta baita noiz gozatzea lortzea ere harekin elkarreragin joko txiki baten bidez, bestetik zati informatiboa non aurkitzen dugu erabiltzaileak gertaera garrantzitsu bati buruzko informazioa jasotzen du.\nErabiltzaileok a-ren aurrean aurkitzen bagara Doodle de Google guretzat interesgarria den gai bati buruz grafikoki kontatzen gaituena erakarriko gaitu eta gai horri buruz gehiago jakin nahi dugu.\nEn Doodle behean ikusten duguna erakusten digute hauteskunde eguna Espainian oso modu positiboan eta atsegina logotipoaren letrekin jolasten, kasu honetan letren figurazio maila (errealismoa) baxua da, baina hala ere, hori dela uste dugu Google letren xehetasun txikiak eta haien kolore korporatiboak ikusiz.\nGarai berrien etorrerarekin erabiltzailearen esperientziaren garrantzia eta elkarreragina Google Beren erakusteko modu berriak proposatzen ditut zirriborroak. Gaur aurki dezakegu zirriborroak mugitzen (bideoa) eta, era berean, interaktiboa erabiltzaileak parte hartzen duen jolas txikiak, erabiltzaile asko daude jolasetako bat jolasten orduak eman dituztenak /zirriborroak -k proposatuta Google.\nBideo txiki bat ikus dezakegu batzuekin zirriborroak animatuak de Google.\nZehaztuta zirriborroak de Google hainbeste haserrea eragin dute batzuek YouTube bideoak egin dituzte hauetako bat jotzen minigamesak Google.\nBIDALI ZUREA Doodles A GOOGLE !\nBa al dakizu hori? ezin duzu bidali zure zirriborroak a Google? Artista edo diseinatzailea bazara eta gustatuko litzaizuke parte hartu proposamen honen Google egin behar duzun bakarra da bidali mezu elektronikoa zure diseinuarekin Doodle. Gogoratu aipatu eta azaldu Doodle zure proposamenak adierazten duena uler dadin. Zorte on!. Bidali proposamenak helbide honetara: proposamenak@google.com\nZalantzarik gabe Google aurretik eta ondoren markatu du Interneten bai informatika mailan, bai berrikuntza eta sormena. Tentagarria da imajinatu sorpresa berri guztiak guk prestatu duguna Google. Informazio gehiago nahi baduzu Google ikus al dezakezu hau? dokumental txikia langileak nola Google.\nArtikuluaren bide osoa: Sormena linean » General » Hainbat » Zein artistak diseinatzen ditu Google doodle-ak?\nDiseinatzaile on guztiek izan behar dituzten kolore tresnak\nNola sortu "Andy Warhol" efektua


2012-IRATI OTAMENDI-Mary Anning | Batxilergo2ko HISTORIA eta ENPRESA\n2012-IRATI OTAMENDI-Mary Anning\nMary Anning-en irudia, British Museum, Londres\nIzen osoa Mary Anning\nJaio 1799ko maiatzaren 21a\nLyme Regis (Ingalaterra)\nHil 1847ko martxoaren 9a\nMary Anning (Lyme Regis, Ingalaterra, 1799ko maiatzaren 21a – 1847ko martxoaren 9a) XIX. mendearen lehen erdialdeko fosil jasotzaile, saltzaile eta paleontologo ingelesa izan zen. Fosilak aurkitzen eta garbitzen oso trebea zen eta, gainera, bera bizi zen Lyme Regis herriko geruza geologikoak oso aberatsak zirenez Aro Jurasikoko itsas animalia fosilduetan, aurkikuntza garrantzitsuak egin zituen. Haren lanak prehistoria eta Lurraren historia hobeto ulertzen lagundu zuen.\nLan horien artean aipagarriak dira: argi identifikatutako lehen iktiosauroaren hezurdura (nebarekin batera 12 urte zituela aurkitua), aurkitutako lehen bi plesiosauroak eta Alemaniatik kanpo aurkitutako lehen pterosauroa eta beste arrain fosil batzuk. Bere azterketek argi laga zuten belemnite fosilek tinta zaku fosilak zituztela eta koprolitoak (orduan bezoar harriak izenarekin ezagutuak), fosildutako animalien gorotzak zirela.\nHenry De la Beche geologoak Duria Antiquior marraztu zuenean Maryk aurkitutako fosil askotan oinarritu zen. Irudi hori asko zabaldu zen antzinako garai geologikoetako irudi gisa eta Mary Anningi laguntzeko saldu zituen kopia asko.\nEmakume honen lana garrantzi handikoa izan zen XIX. mendearen hasieran gizakien historiaurrearen edo munduaren historiaren zientzietan gertatu ziren aldaketa oinarrizkoentzat zientifikoen artean.\nMary Anningek emakume izateagatik eta bere gizarte mailarengatik (bere gurasoak behartsuak ziren eta gainera ez ziren anglikanoak, eliza kongregazionalistako kideak baizik) ezin izan zuen garai hartako Britainia Handiko komunitate zientifikoan bete-betean parte hartu, gizon noble eta anglikanoez osatua baitzegoen talde hori eta, ondorioz, bere lana ez zen batzuetan kontuan hartu. Britainia Handian, Europan eta Ameriketan geologoen artean oso ezaguna izan arren, arazo ekonomikoak izan zituen bizitza osoan zehar.\nHil ondoren bere bizitzaren gorabeherek interesa piztu zuten eta fikzio eta ez-fikzio lan askoren subjektua izan da XIX. mendetik gaur egun arte.\nMary Dorseten, Ingalaterran, kokatua dagoen Lyme Regis hiri ingelesean jaio zen. Bere aita, Richard, arotza zen eta irabaziak Lyme Regiseko itsas aztarnategietan fosilak aurkituz eta horiek turistei salduz osatzen zituen. Devongo Colyton herritik Lymera etxez aldatu zen eta Molly izenez ezagutzen zen Maria Moorekin ezkondu zen Blandforden 1793ko abuztuaren 8an. Lymera itzuli zirenean, hiriko zubiaren ondoko etxe batean kokatu ziren eta bertako Eliza kongregazionalistara joaten ziren, bertan bataiatu zituztelarik euren seme-alaba guztiak.\nFosilak familiarako negozio\nMary Anning jaio zen etxean dagoen plaka urdina: MARY ANNING 1799–1847; Paleontologo ospetsu hau hementxe jaio zen, Lyme Regiseko Museoa dagoen tokian. Bere etxea izan zen eta fosil denda 1826ra arte\n« Emakume saiatu hau egunero aritu da urte luzez garrantzi handiko fosilak marea bakoitzaren ondoren bilatzen, Lymeko labar luzeetako kilometro askotan, zeinak masak isurtzen dituen bere berehalako helburuarekin, horiek baitira mundu zaharraren erlikia baliotsuenak, erortzera doazen unean jasoak izan behar direnak, marearen bitartez erortzen diren harri zatiek zapaldua izateko arriskuarekin: haren ahaleginari zor dizkiogu bilduma handietako iktiosauro ale bikainenak. […] »\nFosilen denda eta esperientzia handituz\nGarrantzia handiko aurkikuntza berriak egiten jarraitzen zuen Mary Anningek, eta horrek haren ospea handitzen zuen. 1826an, 27 urte zituela, ordura arte aurreztutakoarekin erakusleiho handi bat zuen etxe bat erosi zuen, bertan Anningen fosil biltegia izeneko denda irekiz. Anningen fosilak saltzeko negozioak garrantzia handia hartu zuen azken urteetan, eta horregatik bertako prentsak haren etxe aldatzea eta irekitako denda berria (zeinak iktiosauro baten hezurdura osoa zituen erakusleihoan) aipatu zituen.\n« […] fosil harrigarrienak dituen denda: iktiosauro baten burua, amonite ederrak, etab. kristalaren atzealdean zeuden ikusgai. Sartu eta denda txiki bat eta erantsitako gela bat aurkitu genituen, kostako fosilez beteak. »\n« […] emakume hau berezi egiten duena zera da, horrenbeste trebatu da zientziarekin, non edozein hezur aurkitu ahala badakien zein triburena den. Hezurrak porlanarekin itsasten ditu marko batean eta ondoren marrazkiak egiten ditu. […] Egia esan, jainkozko mesedearen adibide miragarria da – neska behartsu eta ezjakin honek hain bedeinkatua egon behar du, irakurri eta saiatzeagatik lortu baitu gaiaren inguruan aditu diren irakasle eta gizonekin hitz egin eta idazteko behar beste jakinduria, eta horiek guztiek onartzen dute berak zientzia honen inguruan gehiago ulertzen duela. »\nKomunitate zientifikoarekin interakzioak\n« […]hain da suharra, non gauzak izan beharko zuten bezala imajinatzen dituen eta ez benetan aurkitu bezala…». Urte batzuk beranduago izugarrizko iskanbila publikoa jazo zen Hawkinsek iktiosauro baten hezurdura osatzeko hezur faltsuak erabili zituela jakin zenean; fosilak diru mordo baten truke erosi zituen gobernuak Britainiar Museoan jartzeko. »\n« Philpot eta Mary Anning andereñoak mota ezberdinetako marrazo iktiodoruliteen bizkar hegalak ziurtasun osoz erakusteko gai izan dira. »\nEuren laguntza eskertu zuen bere Arrain fosilei buruzko Ikasketak liburu ikaragarrian.\n« praktikan paleontologo on bilakatzeko, eta leku hartako Mary Anning entzutetsuarekin lan egiteko.[…] »\nSarkina komunitate zientifikoan\n« Maryk dio munduak ase arte erabili duela… zientziako gizon horiek bere garuna zurrupatu dute, eta probetxu handia atera dute berak landutako edukien lanak argitaratuz, ordainetan ezer ez jasoz. »\nHorrez gain, garai berean, Anningek eliza anglikanora joateari ekin zion, ordura arte bisitatu zuen eliza kongregazionalista (bertan bataiatua eta familiarekin batera bertako kide izan zen) alde batera utziz. Aldaketa hura, alde batetik, Kongregazioko kapera nagusira joaten zen jende kopurua gutxitu zelako izan zen. 1823an hasi zen hori, euren artzaina, fosilak bildu eta Anningen laguna zena, Ameriketako Estatu Batuetara esklabotzaren aurkako kanpainan parte hartzera joan zenean eta ezatseginagoa zen artzain batek ordeztu zuenean. Garai hartan ezarrita zegoen elizak zuen errespetagarritasun handia, non Anningen bezero asko, Buckland eta Conybeare bezalako gizon geologoak, sazerdote izendatu izana erabakia hartzerako garaian ere faktore esanguratsua izan zen. Anningek, horren elizkoia izanik, babesa eman zion bere eliza berriari zahartu ahala.\n1847ko martxoan, bularreko minbiziak jota hil zen Anning; 47 urte zituen. Azken urteetan, haren lana asko murrizten joan zen gaixotasuna zela-eta. Anningek gero eta laudano dosi handiagoak hartzen zituen eta, horrek sortzen zizkion ondorioak bizilagun batzuek gaizki ulertu zituztenez, Lymen zabaldu zen Maryk edateari ekin ziola. Hil eta gero haren lagun Henry de la Bechek, orain Londresko Elkarte Geologikoko lehendakari zenak, gizarte bilera batean irakurri eta bere hilabeteko transakzioetan argitaratua izan zen gorespen-testu bat idatzi zuen. Horrelako goraipamenak normalean elkarteko kide zirenei soilik ematen zitzaizkien eta Anning ohore hura jaso zuen lehen emakumea izan zen, elkarteak ez baitzituen emakumeak kidetzat onartu 1904. urtera arte. Gorespen-testua honela hasten zen:\n« Ezin amai dezaket heriotzaren bitartez galdu ditugunak aipatzeaz norbaiten heriotzari publizitaterik egin gabe, gizarteko klase aberatseko kide ez bazen ere, bere lanarekin eguneroko ogia irabazi behar izaten baitzuen; hala ere, bere talentuaren bidez ikerketa nekaezinetan laguntza eman zuen; hala nola, Enalio-Saurio handien hezagutzan eta baita Lyme Regis inguruan lurperatuta zeuden beste hainbat bizitza organiko formen inguruan ere […] »\n1815–1819 urteen artean Anningek iktiosauro gehiago aurkitu zituen, baita amuarrain txiki baten eta balea baten hezurdura ia osoak ere. 1821ean William Conybeare eta Anningen lagun Henry De la Bechek, biak Londresko Elkarte Geologikoko kideak, Anningek eta beste zenbaitek aurkitutako aleak detaile osoz aztertzen zituen artikulu batean kolaboratu zuten. Iktiosauroak ordura arte ezagutu ez ziren itsas narrastia zela ondorioztatu zuten, eta hortzetako egitura ezberdintasunetan oinarrituta hiru espezie ezberdin egongo zirela ondorioztatu zuten.\n1820–1821 urteen arteko neguan aurkitutako itsas narrasti mota berria Anningen hurrengo aurkikuntza garrantzitsuena izan zen, espeziearen lehen hezurdura zen gainera. William Conybearek Plesiosaurus (ia musker) izena eman zion, izan ere, pentsatu zuen egungo narrastiekin kidetasun handiagoa zuela iktiosauroek baino eta, 1821ean, Henry De la Bechekin iktiosauroaren anatomia deskribatzen zuen artikuluan bertan deskribatu zuen aurkitutako hezurdura berria. Artikuluak eskerrak ematen zizkion Anningek aurkitutako hezurrak eraman zituen gizonari, baina ez zuen hezur horiek aurkitu eta prestatu zituen emakumea aipatzen. Geroago, Plesiosaurus dolichodeirus izenaz deskribatua izan zen eta espeziearen holotipoa da, baita genero biologiko definitzen duen espezia ere.\nArrain fosilak eta pterosauroa\nOrnogabeak eta hondakin fosilak\nEragina eta ondarea\n« She sells sea shells on the sea shore (itzulpen literarioa: «Berak itsas maskorrak saltzen ditu itsasertzean») »\nThen I’m sure she sells seashore shells. »\n« Berak maskorrak saltzen ditu itsasertzean\nSaltzen dituen maskorrak itsas maskorrak dira, ziur nago\nBeraz maskorrak itsasertzean saltzen baditu\nZiur nago itsasertzeko maskorrak saltzen dituela. »\nAnning nobela historikoetako pertsonaia modura ere agertu da, agian ezagunena John Fowlesen The French Lieutenant’s Woman (1969), 1981ean zinemara eraman zutena. Fowles konturatu zen zientzialari ingeles bakar batek ere inoiz ez ziola espezieren bati Anningen omenezko izenik eman. Haren biografoetako batzuek nabarmendu dutenez, Buckland eta Roderick Murchison bezalako geologo askok Anningen aurkikuntzak erabili eta euren izenak jarri zizkieten espezie fosil batzuei. 1840ko hamarkadan, ordea, Louis Agassiz arrain fosilen adituak Acrodus anningiae eta Belenostomus anningiae izenak eman zizkien bi arrain espeziei, eta beste bati haren lagun Elizabeth Philpoten izena jarri zion. Agassizek eskerrak eman nahi zizkien 1834an Lyme Regisera joan zenean bi emakume haiek eskaini zioten laguntzagatik.\n← 2012-IZARO ROMERO-Municheko sarraskia\n2012-MIKEL AIESTARAN-Kakapua →


Musakola Herri Eskolako ikasle gehienak konfinatu dira, 4 irakaslek positibo emanda | Mondraberri Arrasateko Ataria\nHasiera Albisteak Musakola Herri Eskolako ikasle gehienak konfinatu dira, 4 irakaslek positibo emanda\nNeskatila-mutikoei PCRak egin zaizkie eta emaitzen zain da Arrasate Herri Eskola. “Irakasleekin azkenaldian kontakturik izan ez duten 4 ikasle joan daitezke ikastetxera”.\nIkasle denak konfinaturik daude 4 izan ezik. Izan ere, lau horiek “ez dute kontakturik izan irakasleekin azkenaldian, eta eurentzat ikastetxeko ateek zabalik jarraitzen dute. Orain euren gurasoek erabaki behar dute ikastetxera eraman edo ez”.\nOndorioz, “ikastetxea ez dago itxita”. Ziorlako ikastetxe honek 2 eta 5 urte bitarteko neskatila-mutikoez arduratzen da, eta 4 talde ditu denera. “Arrasate Herri Eskolako ikastetxeetatik txikiena da”.\nIkastetxea eta familiak “orain ikasleei egindako PCRen emaitzen zain gaude. Horiexek dira orain garrantzitsuenak”, adierazi du AHEko zuzendariak.\nIrakasleen PCRak “ezusteko oso handiak izan dira guretzat, segurtasun-neurriak zorrotz betetzen ditugulako, kontingentzia-plan oso potenteak ditugulako eta garbitasunean sakondu dugulako”.\nTestuinguru honetan “burbuilak aplikatzen ditugu, eta irakasleek musukoak erabiltzen dituzte. Ikasleak ez daude horretara behartuak”. Halaber, Eusko Jaurlaritzak adierazi duenez, Musakola Herri Eskolaren “aurrez aurreko eskola jarduera ez dago etenda”.


Kriketa (ingelesezko cricket izenetik eratorria) hamaika jokalariz osatutako bi taldek batez eta pilotaz elkarren aurka jokatzen duten kirola da. Kriket partidak obalo itxura daukan belarrezko zelaian jokatzen dira. Zelaiaren erdian joko-eremua den 22 yardako (20,12 metro) zoru zerrenda errektangular bat dago, pitch deitzen dena. Pitcharen buruetan, wicket izeneko zurezko hagatxoz egindako leihatila bana jartzen da. Kriketak ehunka urteko historia duela uste da, bai eta munduko bigarren kirolik hedatuena dela ere. Nazioarteko Kriket Federazioak 100 herrialde baino gehiago biltzen ditu. Kirolaren forma modernoa Ingalaterran garatu zen eta oso arrakastatsua da Commonwealtheko kideen artean. Indian, Pakistanen, Bangladeshen, Sri Lankan eta Australian, kirolik sonatuenetakoa da. (eu)\nKriketa (ingelesezko cricket izenetik eratorria) hamaika jokalariz osatutako bi taldek batez eta pilotaz elkarren aurka jokatzen duten kirola da. Kriket partidak obalo itxura daukan belarrezko zelaian jokatzen dira. Zelaiaren erdian joko-eremua den 22 yardako (20,12 metro) zoru zerrenda errektangular bat dago, pitch deitzen dena. Pitcharen buruetan, wicket izeneko zurezko hagatxoz egindako leihatila bana jartzen da. (eu)


Impact Hub Donostiak eta Gipuzkoako Foru Aldundiak “Gunterren Alegiak” izeneko liburua argitaratu dute. Honetan, ekonomia zirkularra haurrei gerturatzeko Gunter Paulik sortutako fabula ospetsuak lehen aldiz euskarara itzuli eta gure lurraldera egokitu dira, eduki zein irudi aldetik, “Behin batean, ekonomia zirkularra”, proiektuaren barruan.\nJainko jainkosen lasterketa\nZoe eta bere txirrindulari taldeko guztiak etsita eta burumakur daude, ez baitituzte onartzen lasterketa bakar batean ere, eta, horren ondorioz, ezin dituzte lortu lehiatzen jarraitzeko beharrezkoak dituzten puntuak. Esperantza galtzear daudela, gonbidapen bat iritsi zaie Atenastik: Zeusen mirakulua! Zoek Jainko-Jainkosen lasterketa mitikoan parte hartuko du. Ehun urte dira Antzinako Greziako jainko-jainkosen eta mitoen omenezko proba hori egiten ez dela.\nAna Jaka Garcia\nGu gara marimatrakak, iji eta aja, barre eta zalaparta, neska pare aparta. Zazpi-zortzi urteko neska-mutilei zuzendutako bilduma da. Askatasunean eta aurreiritzirik gabeko haurtzaroaren aldarrikapena egingo dute neska alai, bihurri eta jakingura pareak. Noak eta Leak gogora ekarriko digute hazteak berarekin dakartzan pozak. Bizitza jolasa ere badela gogorarazi nahi digute helduoi.\n“Hori zen dena” esaten da bitan ipuinotan. Bi ahots ezberdinetan.\nBiak emakumezkoenak, narrazio honetako pertsonaia guztiz gehienak bezala. Eta balio desberdinekin esaten da bietan. Batean, abisu baten itxiera da. Bestean, aldarria, bizitza berri baterako atea irekitzeaz batera esana.\nHamasei dira liburu hau osatzen duten piezak; 15+1, hobe esanda (eta irakurleak berehala antzemango du zergatik).\nOrrialdea 54 nondik 84\n531 - 540 erakusten 837 emaitzetatik.


Barry Lyndon (1975): The Piper's Maggot — dantzan.eus\nHemen zaude: Hasiera › Bideoak › Barry Lyndon (1975): The Piper's Maggot\nBarry Lyndon (1975): The Piper's Maggot\nStanley Kubrick-en filme ospetsu honetan azpimarratzekoa da zelai berde batean ikus daitekeen dantzaldia. Nora Brady (Gay Hamilton) eta John Quinn (Leonard Rossiter) kapitaina ageri dira dantzan, zelai zabal batean, inguruan beste hainbat bikote ere dantzan ageri direla. Tropa britaniarreko soldaduak zelai luzean desfilatu ondoren dantzan hasi da dantzaldia.\nIrlandan, XVIII. mendean kokatzen da filmak bikote-harreman, gerla, espiotza, desengainu, heriotza eta abenturak ditu ardatz. Filma 1975ean zuzendu zuen Stanley Kubrick zinemagileak eta lau Oscar sari irabazi zituen: argazkigintza onenarena, zuzendaritza artistiko onenarena, egokitutako soinu banda onenarena eta jantzi-diseinu onenarena.\nAlde askotatik, hala nola argazkizkintza eta argiztaketa adibidez, maisu-lantzak jotzen da Barry Lyndon, eta baita musika filmaren dramatismoa osatzeko erabilitako moduagatik ere. XVII. eta XVIII. mendeko musika hautaketa bikaina erabili zuten filmaren soinu-bandarako. Handel, Mozart, Bach, Schuber, Vivaldi... Musika barroko eta klasikoaren gailurrak filmaren erritmoa, tonoa, emozioa transmititzen dute.\nTestu honen lehen bertsioan oker jarri dugu doinuaren izena eta horren jatorria. The Morning Dew zela genioen, baina oker dago hori eta eskerrak eman nahi dizkiogu Aitor Gorostizari erantzunetan egindako zuzenketa eta emandako argibideengatik. Aitorrek argitu digunez The Piper's Marggot da doinuaren izena, eta azaldu digunez "Slip jig bat da, hau da, 9/8 neurriko jiga", "XVIII. mendeko doinu-liburu batzuetan ere jasota agertzen", eta "Irlandan, Eskozian eta Ingalaterran ezaguna da aspalditik". The Chiefftains taldeak grabatutako "The Piper's Marggot" doinuaren bertsioa ari dira beraz filmean dantzatzen.\nBikote-dantzak zelaian The Piper's Marggot doinuaren erritmora, Barry Lyndon, Stanley Kubrik, 1975.\nBarkatu zuzenketak, baina bideoan dantzatzen duten doinuaren izena ez da "The Morning Dew", baizik eta "The Piper's Maggot". Slip jig bat da, hau da, 9/8 neurriko jiga, alegia, eta ez da XX. mendekoa, zaharragoa baizik, XVIII. mendeko doinu-liburu batzuetan ere jasota agertzen baita, eta Irlandan. Eskozian eta Ingalaterran ezaguna da aspalditik.\nEz horregatik, lagun: segi aurrera lan eder horrekin!\nDantzan Ikasi: Gaskoiniako dantzak, Joan Frances Tisner


20 maiatza, 2022 Iritzia, Itzainak 114\nBerdeguneak, udalerrietako parkeak, natur guneak eta mendi magalak geroz eta murriztuago, azken asteko zenbait egunetan bezalako bero sapa egiten duen egunetan itzala emateko ederrak liratekeen zuhaitzak ipurditik moztuta zein espaloietako baldosek itota sustraiak nora bota topatzeko zailtasun handiz, porlanak geroz eta irentsiago, eraikin eta garabiaz gainezka ikusten ditut bazterrak, lurrari duen balioa ateratzeko aitzakia makulu hartuta, hala dabiltza zenbait lekutan, nahi eta komeni baino gehiagotan, nire iritziz. Naturarekiko harremana asfaltaturiko lurretik baletor bezala, porlan hazia erein eta berez eremu horiek halakoak sortuko bailiran, naturalki. Noiztik da hori benetako lurraren balioa, espekulazio eta kontsumo eta kapitalismoak ezarritako sistema zapatzailearena ez bada? Lurra, planetaren izena bakarrik da gure kasuan, ala badu beste zentzu, izaera eta eraginik?\nLurrari entzun, bere erritmoak errespetatu, elikadura-burujabetza eta tokiko ekoizpen eta ekonomia sustatzeko estrategiak erdigunera ekarri, lurrarekin harmonian bizi, berak eskaintzen dizkigun baliabideak ezagutu eta ildo horri jarraitzearen aldekoa naiz ni. Oraintxe ari da natura bor-bor izkina denetan, begien gozagarri, usaimenaren bizigarri eta belarrien goxagarri: gereziak gorritzen, sagarrondoak loretan, basa marrubiak ezker-eskubi txiki bezain gozo mendirako bideetan, ilarra zein baba lekan baratzeetan, bero-egunen segida tarteko zenbait larretako belarra ere ontzeko ebakita eta txori kantuak egunsentitik ilunabarrera arte melodia atseginean, besteak beste.\nEtxebizitzen, luxuzko hotelen, turistentzako alokaturiko apartamentuen eta antzerako higiezinen merkatuko joeraren zurrunbilotik aldenduta, lurra uneko etekina ateratzeko ustiatzetik distantzia dezenteko tartera, bai bizi-filosofian eta baita jardunbidean ere, jo eta ke ari den herritar ugarirekin egin dut topo egunotan. Baratze eta soroetan bete-beteko garaia da hau, naturarekiko errespetua, garaian garaiko produktuak, bertako ekoizpena eta halako balioen alde herria eraikitzeko eredu baten ispilu. Hori bai auzolana! Eutsi horri, San Ixidro eguna igaro berri denez, segi lurrean lurraz lurrarekin gozatzen eta uzta emankor on, denoi!\n« ‘Goazen 8.0’ ikuskizuna Ordiziako antzokian, bi saiotan\nGoiBerri 467. zenbakia [pdf] »